sagorsarker/bangla-wikipedia huggingface dataset:
মুক্তিযুদ্ধে একুশে পদক বিজয়ীদের তালিকা

মুক্তিযুদ্ধে একুশে পদক বাংলাদেশের মুক্তিযুদ্ধের সাথে জড়িতদের জন্য একটি জাতীয় এবং সর্বোচ্চ বেসামরিক পুরস্কার। ভাষা আন্দোলন-এর শহীদদের স্মরণে ১৯৭৬ সাল থেকে "একুশে পদক" প্রদানের প্রচলন করা হয়। ১৯৭১ সালের বাংলাদেশের স্বাধীনতার যুদ্ধে অনন্য অবদানের স্বীকৃতি প্রদানের উদ্দেশ্যে ২০১৩ সাল থেকে "মুক্তিযুদ্ধে একুশে পদক" প্রদান করা হচ্ছে। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি পদক প্রদান করা হয়; যার নকশা করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।
যদিও ১৯৭৬ সাল থেকে একুশে পদক প্রদানের প্রচলন শুরু হয়; কিন্তু মুক্তিযুদ্ধে একুশে পদক প্রথম প্রদান করা হয় ২০১৩ সালে। প্রতি বছরই এই ক্ষেত্রে পদক দেয়া হলেও ২০১৪, ২০১৭ এবং ২০১৮ সালে কাউকে তা দেওয়া হয়নি।
সেরা হাস্যরসাত্মক ধারাবাহিক বিভাগে প্রাইমটাইম এমি পুরস্কার

সেরা হাস্যরসাত্মক ধারাবাহিক বিভাগে প্রাইমটাইম এমি পুরস্কার হল মার্কিন যুক্তরাষ্ট্রে রাতে প্রদর্শিত হাস্যরসাত্মক ধারাবাহিকের জন্য একাডেমি অব টেলিভিশন আর্টস অ্যান্ড সায়েন্সেস কর্তৃক প্রদত্ত এমি পুরস্কার, যা ১৯৫২ সাল থেকে দেওয়া হয়ে আসছে। ১৯৬০ থেকে ১৯৬৪ সাল পর্যন্ত এই পুরস্কারকে কমেডি স্পেশাল পুরস্কারে যোগ করা হয়, যাতে ধারাবাহিক ও অন্যান্য কমেডি অনুষ্ঠানের পুরস্কার একসাথে দেওয়া যায়।
"ফ্র্যাজিয়ার" ১৯৯৪ থেকে ১৯৯৮ সাল পর্যন্ত এবং "মডার্ন ফ্যামিলি" ২০১০ থেকে ২০১৪ সাল পর্যন্ত টানা পাঁচবার করে এই পুরস্কার লাভ করে এই পুরস্কারের সর্বোচ্চ গ্রহীতার সম্মান লাভ করে। "দ্য ফ্লিন্টস্টোনস" ও "ফ্যামিলি গাই" এই বিভাগে মনোননয় প্রাপ্ত অ্যানিমেটেড সিটকম। "ফ্লিব্যাগ" (যুক্তরাজ্য) ও "শিট্‌স ক্রিক" (কানাডা) এই বিভাগে পুরস্কার বিজয়ী মার্কিন যুক্তরাষ্ট্রের বাইরের অনুষ্ঠান।
বীরানা

বীরানা ১৯৮৮ সালে মুক্তিপ্রাপ্ত একটি হিন্দি ভৌতিক চলচ্চিত্র। এই চলচ্চিত্রের পরিচালক - প্রযোজক ছিলেন র‍্যামজে ব্রাদার্স।
আরিয়ান ভৌমিক

আরিয়ান ভৌমিক একজন ভারতীয় বাঙালী অভিনেতা যিনি ২০১১ সালে চলো পাল্টাই চলচ্চিত্রে অভিনয়ের জন্য সমধিক পরিচিত। চলচ্চিত্রের পাশাপাশি তিনি টেলিভিশন সিরিয়ালে অভিনয় করেছেন। ২০১৩ সালে প্রখ্যাত অভিনেতা প্রসেঞ্জিত চ্যাটার্জির সংগে মিশর রহস্যে অভিনয় তাকে পরিচিতি এনে দিয়েছে। ২০১৭ সালে আরিয়ান অভিনীত ইয়েতি অভিযান মুক্তি পায়।
আরিয়ানের আসল নাম দেবদান। ২০১৩ সালে তিনি আরিয়ান নাম গ্রহণ করেন। ২০০৮ সালে নীল রাজার দেশে চলচ্চিত্রে অভিনয়ের মাধ্যমে ভৌমিকের অভিনয় জীবন শুরু হয়। তখন তিনি ক্লাস এইটে পড়তেন। ২০১১ সালে হরনাথ চক্রবর্তীর চলো পাল্টাই চলচ্চিত্রে আরিয়ান প্রসেনজিৎ চ্যাটার্জির ছেলের চরিত্রে অভিনয় করেন।
রাজ আনাদকাত

রাজ আনাদকাত হলেন একজন ভারতীয় টেলিভিশন অভিনেতা। তিনি ৮ আগস্ট ২০১৬ হতে সনিতে সম্প্রচারিত এক রিশতা সাজেদারি কা নাটকে "নিশান্ত সেঠিয়া" চরিত্রে অভিনয় করেছেন। ২০১৭ সালে মার্চে, আনাদকাত সাব টিভিতে প্রচারিত জনপ্রিয় নাটকে তারক মেহতা কা উল্টা চশমায় "ত্রিপেন্দ্র জেঠালাল গাড়া" চরিত্রে ভাব্য গান্ধীকে প্রতিস্থাপন করেছেন।
আলমা

আলমা-সোফিয়া মাইট্টিয়েন (জন্ম ১৭ জানুয়ারি ১৯৯৬), পেশাগতভাবে তিনি আলমা নামে বহুল পরিচিত, একজন ফিনিশ গায়িকা এবং গীতিকার।
২০১৩ সালে, ১৭ বছর বয়সে, আলমা ফিনল্যান্ডের সঙ্গীত প্রতিযোগিতা ফিনিশ "আইডলস" এর এ পরীক্ষা দেন। এবং ওই প্রতিযোগিতায় তিনি ৫ম স্থান অর্জন করে প্রতিযোগিতা শেষ করেন।
২০১৫ সালে, ফিনিশ র‍্যাপার সিনি সোবাটেজ এর "মওটা ক্যু মা" নামক এককে তাকে সাহায্যকারী গায়িকা হিসেবে কন্ঠ দিতে দেখা যায়। ২০১৬ সালের মার্চ মাসে, আলমা রেকর্ড লেবেল ইউনিভার্সাল মিউজিক এর সাথে চুক্তিবদ্ধ হন, এবং জুন মাসে তিনি তার প্রথম একক "কার্মা" প্রকাশ করেন। গানটি ফিনল্যান্ডের তালিকা ফিনিশ সিংগেলস চার্ট এ সেরা ৫ নম্বরে উঠে আসে। এছাড়াও তিনি জার্মান ডিজে এবং প্রযোজক ফেলিক্স যেইহন এর "বনফায়ার" নামক গানটিতে কন্ঠ দেন। ২০১৬ সালের জুলাই মাসে, গানটি একক হিসেবে প্রকাশ করা হয়। ২০১৬ সালের সেপ্টেম্বরে, আলমা নেদারল্যান্ডের গ্রোনিন্জেন পৌরসভায় অনুষ্ঠেও ইউরোসনিক নূরর্ডনস্রেগ এর ৩১ তম সংস্করণে গান পরিবেশন করার জন্য প্রতিপন্ন হন। ২০১৬ সালের ২৮ শে অক্টোবরে, তিনি তার আত্বপ্রকাশকারী ইপি "ড্যাই মাই হেয়ার" প্রকাশ করেন।
২০১৭ সালের মার্চ মাসে, তিনি তার "চেসিং দ্য হাইস" নামক এককটি প্রকাশ করেন। গানটি ফিনল্যান্ডের তালিকা ফিনিশ চার্টে সেরা ১০ নম্বরে স্থান করে নেয়। সেই বছরের জুন মাসে গানটি যুক্তরাজ্যে প্রকাশ করা হয়, এবং গানটি আলমার প্রথম কোন যেটি যুক্তরাজ্যের তালিকায় সেরা ২০ নম্বরে উঠে আসে। তিনি ব্রিটিশ ডিজে সাব ফোকাস এর "ডোন্ট ইউ ফিল এট" গানটিতে সাহায্যকারী গায়িকা হিসেবে কাজ করেন, যেটি প্রকাশ করা হয় ২০১৭ সালের মে মাসে। এছাড়াও তিনি, ফরাসি গায়ক, গীতিকার এবং প্রযোজক মার্টিন সলভেইগ'র গান "অল স্টারস" এ সাহয্যকারী গায়িকা হিসেবে কন্ঠ দেন, গানটি ২০১৭ সালের জুন মাসে একক হিসেবে প্রকাশ করা হয়।
জ্ঞানচন্দ্র ঘোষ

জ্ঞানচন্দ্র ঘোষ (৪ সেপ্টেম্বর ১৮৯৪ – ২১ জানুয়ারি ১৯৫৯) একজন বাঙালি রসায়নবিদ, শিক্ষক ও উদ্ভাবক।তিনি ভারতবর্ষে জ্ঞান ঘোষ আর ইউরোপে স্যার জি সি ঘোষ নামে পরিচিত ছিলেন। তিনি তার অমূল্য গবেষণা কর্ম, শিল্প ক্ষেত্রে প্রযুক্তির ব্যবহার ও ভারতে প্রযুক্তি শিক্ষার বিস্তারে অগ্রণী ভূমিকা পালনের জন্য চিরস্মরণীয় হয়ে আছেন।
জ্ঞানচন্দ্র ঘোষের জন্ম ব্রিটিশ ভারতের বর্তমানে পশ্চিমবঙ্গের পুরুলিয়ায় ১৮৯৪ খ্রিস্টাব্দের ৪ সেপ্টেম্বর। পিতার নাম রামচন্দ্র ঘোষ। ১৯০৯ খ্রিস্টাব্দে গিরিডি থেকে প্রবেশিকা পরীক্ষায় উত্তীর্ণ হন। ১৯১১ খ্রিস্টাব্দে চতুর্থ স্থান অধিকার করে আই.এসসি ও কলকাতার প্রেসিডেন্সি কলেজ থেকে ১৯১৩ খ্রিস্টাব্দে রসায়ন শাস্ত্রে প্রথম শ্রেণীতে প্রথম হয়ে বি.এসসি এবং ১৯১৫ খ্রিস্টাব্দে প্রথম শ্রেণীতে প্রথম হয়ে কলকাতা বিশ্ববিদ্যালয়হতে এম.এসসি.পাশ করেন । তিনি আচার্য প্রফুল্লচন্দ্র রায়ের ছাত্র ও সত্যেন্দ্রনাথ বসু ও মেঘনাদ সাহার সতীর্থ ছিলেন। তিনি গাঢ় দ্রবণের মধ্যে লবণের অণুগুলি কীভাবে আয়নিত হয়ে বিদ্যুৎ পরিবহন করে - এই বিষয়ে মৌলিক গবেষণা করে ১৯১৮ খ্রিস্টাব্দে ডি.এসসি উপাধি লাভ করেন ও কলকাতা বিশ্ববিদ্যালয়ের প্রেমচাঁদ রায়চাঁদ বৃত্তি ও স্যার তারকনাথ পালিত স্কলারশিপ পান। তার এই গবেষণালব্ধ তত্ত্ব "ঘোষের আয়নবাদ" নামে বিখ্যাত । বৃত্তি পেয়ে লন্ডনে যান এবং সেখান থেকে ডক্টরেট ডিগ্রি লাভ করেন । তার গবেষণা স্বনামধন্য বিজ্ঞানী ম্যাক্স প্লাংক, উইলিয়াম হেনরি ব্র্যাগ, ভালগার নের্নষ্ট প্রমুখ দ্বারা উচ্চ প্রসংশিত হয়।
এম.এসসি পরীক্ষার ফল প্রকাশের আগেই কলকাতা বিশ্ববিদ্যালয়ের তৎকালীন উপাচার্য আশুতোষ মুখোপাধ্যায় তাঁকে অধ্যাপকের পদ গ্রহণে আমন্ত্রণ জানান । ফল প্রকাশের পর নবনির্মিত রাজাবাজার বিজ্ঞান কলেজে রসায়ন বিভাগের অধ্যাপক নিযুক্ত হন । ১৯২১ খ্রিস্টাব্দে নবগঠিতঢাকা বিশ্ববিদ্যালয়ে যোগ দেন এবং দীর্ঘ কুড়ি বৎসর অধ্যাপনার সাথে নানা ধরনের গবেষণায় ব্যাপৃত ছিলেন। তার মধ্যে আলোক রসায়ন বা ফোটো কেমিস্ট্রি উল্লেখযোগ্য । সাধারণ গ্যাস হতে ফিসার-ট্রপস পদ্ধতিতে অনুঘটকের উপস্থিতিতে তরল জ্বালানির উৎপাদন-বিষয়ে তার গবেষণা দেশেবিদেশে সমাদৃত হয়েছে । এই গবেষণা বিষয়ে তার রচিত গ্রন্থ হল - 'সাম ক্যাটালাইটিক রিয়্যাকশন অফ ইন্ডাস্ট্রিয়ার ইমপরট্যান্স'। ১৯৩৯ খ্রিস্টাব্দে নোবেলজয়ী বিজ্ঞানী চন্দ্রশেখর ভেঙ্কট রামনের পর বাঙ্গালোরেস্থিততথা ইণ্ডিয়ান ইনস্টিটিউট অফ সায়েন্সর অধিকর্তাসহ ভারতীয় বিজ্ঞান কংগ্রেসের সভাপতি হন। ইণ্ডিয়ান কেমিক্যাল সোসাইটির অন্যতম প্রতিষ্ঠাতা ছিলেন তিনি । ১৯৩৯ খ্রিস্টাব্দে থেকে দেশে নানা প্রতিষ্ঠানের গুরুত্বপূর্ণ দায়িত্বভার বহন করেছেন। ১৯৫০ খ্রিস্টাব্দে ভারতের প্রথম আই.আই.টি. খড়্গপুরের প্রথম ডিরেক্টর হন। ১৯৫৪ খ্রিস্টাব্দে কলকাতা বিশ্ববিদ্যালয়ের উপাচার্য হন । ভারতের পরিকল্পনা কমিশনের সদস্য হিসাবে শিক্ষা, বিজ্ঞান গবেষণা ও স্বাস্থ্য বিষয়ে পরামর্শক ছিলেন তিনি ।
ডঃ জ্ঞানচন্দ্র ঘোষ দেশবিদেশের বহু সম্মান লাভ করেন । ১৯৪৩ খ্রিস্টাব্দে তিনি "নাইট" উপাধিতে ভূষিত হন। ভারত সরকার তাঁকে ১৯৫৪ খ্রিস্টাব্দে 'পদ্মভূষণ' সম্মানে সম্মানিত করে।
কাশ্মীর সংঘাতে ধর্ষণ

ভারতের জম্মু ও কাশ্মীর রাজ্যে বিচ্ছিন্নতাবাদ কার্যক্রম আরম্ভের পর থেকেই ভারতীয় সেনাবাহিনী, সেন্ট্রাল রিজার্ভ পুলিশ ফোর্স (সিআরপিএফ) এবং সীমান্তরক্ষী বাহিনীর সদস্যরা কাশ্মীরি জনগণের বিরুদ্ধে ধর্ষণকে যুদ্ধের একটি হাতিয়ার হিসেবে ব্যবহার করছে। এই সংঘাত চলাকালে হাজার হাজার নারী ধর্ষণ ও যৌন সহিংসতার শিকার হয়েছেন। কাশ্মীরি বিচ্ছিন্নতাবাদীরাও ধর্ষণে লিপ্ত হয়েছে, যদিও ভারতীয় সৈন্যদের তুলনায় বিচ্ছিন্নতাবাদীদের দ্বারা সংঘটিত ধর্ষণের সংখ্যা কম।
চট্টগ্রাম সরকারি মহিলা পলিটেকনিক ইনস্টিটিউট

ইনস্টিটিউটটি চট্টগ্রাম নগরীর হালিশহর এলাকায় অবস্থিত।
এই প্রতিষ্ঠানে শিক্ষার্থীদের জন্য রয়েছে পর্যাপ্ত পরিমাণ বসার জায়গা তাছাড়া রয়েছে নতুন নতুন দেশী, বিদেশী বই দিয়ে সমৃদ্ধ পাঠাগার, নতুন নতুন যন্ত্রাংশ দিয়ে বিভিন্ন বিষয়ক ল্যাব, রয়েছে অডিটোরিয়াম এবং ইন্টারনেট সুবিধা।
উক্ত প্রতিষ্ঠানে ৪ টি অনুষদের শিক্ষার্থীদের পাঠদানের জন্য রয়েছে ২ টি শিফট যা শুরু হয় সকাল ৮:০০ টা থেকে বিকেল ৫:০০ টা পর্যন্ত।
ইয়ান অস্টিন

ইয়ান ডেভিড অস্টিন (; জন্ম: ৩০ মে, ১৯৬৬) ল্যাঙ্কাশায়ারের হ্যাসলিংডেনে জন্মগ্রহণকারী প্রথীতযশা সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন। দলে তিনি মূলতঃ ডানহাতি মিডিয়াম বোলিং করতেন। পাশাপাশি নিচেরসারিতে বামহাতে ব্যাটিং করতেন ইয়ান অস্টিন।
১৯৮৭ সালে ল্যাঙ্কাশায়ারের পক্ষে প্রথম-শ্রেণীর ক্রিকেটে অভিষেক ঘটে তার। এর পূর্বের মৌসুমে সানডে লীগের একটি খেলায় দলটির পক্ষে অংশগ্রহণ করেছিলেন। এরপর থেকেই সমগ্র খেলোয়াড়ী জীবন এ ক্লাবের পক্ষে অবস্থান করেন। ১২৪ খেলায় অংশ নিয়ে ২৭.৯৮ গড়ে ৩,৭৭৮ রান ও ৩০.৩৫ গড়ে ২৬২ উইকেট দখল করেন।
খেলোয়াড়ী জীবনের শেষদিকে সর্বাপেক্ষা সফলতম মৌসুম কাটে তার। ১৯৯৮ সালে ন্যাটওয়েস্ট ট্রফি ও সানডে লীগ প্রতিযোগিতার উভয়টিতেই শিরোপা জয় করে তার দল।
এরপর গ্রীষ্মের শেষদিকে শ্রীলঙ্কার বিপক্ষে একদিনের আন্তর্জাতিকে অভিষেক ঘটে তার। এ সকল খেলায় অনন্য সাধারণ ক্রীড়াশৈলী উপস্থাপনার প্রেক্ষিতে ১৯৯৯ সালে উইজডেন কর্তৃক অন্যতম বর্ষসেরা ক্রিকেটার মনোনীত হন তিনি।
১৯৯৯ সালের ক্রিকেট বিশ্বকাপে ইংল্যান্ড দলের অন্যতম সদস্য ছিলেন ইয়ান অস্টিন। দলের প্রথম খেলায় ড্যারেন গফের সাথে বোলিং উদ্বোধন করতে নামেন। লর্ডসে শ্রীলঙ্কার বিপক্ষে ২/২৫ লাভ করেন। তবে আর একটি খেলায় অংশ নেয়ার পর তার আন্তর্জাতিক ক্রিকেট জীবনের ইতি ঘটে। একই প্রতিযোগিতায় কেনিয়ার বিপক্ষে সর্বশেষ খেলায় অংশ নেন তিনি।
এরপর খেলোয়াড়ী জীবনের বাদ-বাকি সময় ল্যাঙ্কাশায়ারের পক্ষে কাটান। ২০০০ সালে আর্থিক সুবিধাগ্রহণের মৌসুমে £১৫৫,০০০ পাউন্ড-স্টার্লিং লাভ করেন। জুন, ২০০১ সালের শুরুর দিকে অংশ নেয়ার পর আর কোন প্রথম-শ্রেণীর খেলায় অংশ নেননি। তবে পরের বছর কয়েকটি একদিনের খেলায় অংশ নিয়েছিলেন তিনি।
২০০২ সালে কাম্বারল্যান্ডের পক্ষে কয়েকটি খেলায় অংশগ্রহণের পর ও পরের বছর ল্যাঙ্কাশায়ার লীগের ওরস্লি কাপের চূড়ান্ত খেলায় অংশগ্রহণ শেষে অস্টিন ২০০৩ মৌসুম শেষে প্রথম-শ্রেণীর ক্রিকেটকে বিদায় জানান ইয়ান অস্টিন। শৈশবকালের ব্যাক্সেনডেন ক্লাবকে রিবলসডেল লীগের শিরোপা জয়ে সহায়তার পূর্বে সেন্ট অ্যানসের পক্ষে নর্দার্ন প্রিমিয়ার লীগের মাধ্যমে খেলার জগতে ফিরে আসেন। এরপর ২০১০ মৌসুম শেষে সকল স্তরের ক্রিকেটকে বিদায় জানান।
খরাজ মুখোপাধ্যায়

খরাজ মুখোপাধ্যায় (জন্ম: ৭ জুলাই ১৯৬৩) একজন ভারতীয় অভিনেতা ও নেপথ্য গায়ক।  ১৯৮০ সালে হুলস্থুল চলচ্চিত্রে অভিনয়ের মাধ্যমে তিনি বাংলা চলচ্চিত্রে যাত্রা শুরু করেন। প্রায় তিন দশক ধরে তিনি পাতালঘর, বাই বাই ব্যাংকক, কাহানি, দ্য নেমসেক, এক্সিডেন্ট, মুক্তধারা, স্পেশাল ২৬, জাতিস্মর সহ অসংখ্য চলচ্চিত্রে অভিনয় করেছেন। 
তিনি কলকাতার সেন্ট লরেন্স হাই স্কুল থেকে তার প্রাথমিক শিক্ষা সমাপ্ত করেন। তার নাট্যগুরু রমাপ্রসাদ বণিক। বাণিজ্যিক এবং স্বাভাবিক অভিনয়ে তিনি দক্ষতা অর্জন করেছেন। ২০১২ সালের কাহানী চলচ্চিত্রে তিনি ইনস্পেকটর চ্যাটার্জী চরিত্রে অভিনয় করেন। ২০০৪ সালে পাতালঘর চলচ্চিত্রের জন্য বেঙ্গল ফিল্ম জার্নালিস্টস' অ্যাসোসিয়েশন – সেরা পুরুষ প্লেব্যাক পুরস্কার লাভ করেন।
সুজাতা (অভিনেত্রী)

সুজাতা (১০ ডিসেম্বর ১৯৫২-৬ এপ্রিল ২০১১) ছিলেন একজন ভারতীয় অভিনেত্রী যিনি তামিল, তেলুগু, কন্নড় এবং মালায়ালাম ভাষার চলচ্চিত্রে কাজ করতেন। সুজাতা অভিনীত প্রথম তামিল ভাষার চলচ্চিত্র ছিলো ১৯৭৪ সালে মুক্তি পাওয়া "আভাল ওরু তোডার কাদাই" যেটি তামিল চলচ্চিত্র শিল্পের খ্যাতনামা পরিচালক কৈলাস বলচন্দ পরিচালনা করেছিলেন। তিনি তার অভিনীত বেশ কয়েকটি চলচ্চিত্রে সহ-শিল্পী হিসেবে কালজয়ী অভিনেতা কমল হাসনকে পেয়েছিলেন। তিনি এছাড়াও তেলুগু চলচ্চিত্র শিল্পের কিংবদন্তি অভিনেতা এনটিআরের সঙ্গেও অভিনয় করার সুযোগ পেয়েছিলেন। তার জন্ম শ্রীলঙ্কায় হয়েছিলো, তিনি ১৫ বছর বয়সে ভারতে চলে আসেন পরিবারসমেত এবং স্থায়ীভাবে বাস করা শুরু করেন। তার চলচ্চিত্র জীবন শুরু হয় মালায়ালাম ভাষার চলচ্চিত্রে কাজ করার মধ্য দিয়ে।
সুজাতা ১০ ডিসেম্বর ১৯৫২ সালে শ্রীলঙ্কার গলে একটি মালয়ালি -ভাষী পরিবারে জন্মগ্রহণ করেছিলেন যেখানে তিনি তার শৈশবের বেশিরভাগ দিন সেখানেই কাটিয়েছিলেন। তিনি স্কুল নাটকে অংশগ্রহণ করেন এবং পরে তামিলনাড়ুতে চলে আসেন যখন তার বয়স ছিল প্রায় ১৫। তিনি "এর্নাকুলাম জংশন" , একটি মালয়ালম চলচ্চিত্রে অভিনয় করেন।
"মালয়ালম চলচ্চিত্র থাপস্বিনীতে" সুজাতার অভিষেক হয় । তার প্রথম তামিল চলচ্চিত্র ছিল কে. বালাচান্দর পরিচালিত "আভাল ওরু থোদর কাথাই ।" তিনি আবার কে. বালাচন্দরের সাথে "আভারগাল" (১৯৭৭)-এ অভিনয় করেন - প্রধান তারকা "রজনীকান্ত" এবং "কমল হাসান" । সুজাতা তামিল, মালায়ালাম, তেলুগু, কন্নড় এবং হিন্দি সিনেমা নামে পাঁচটি ভাষায় 240 টিরও বেশি ছবিতে অভিনয় করেছেন। তিনি "আভাল আওয়ার থোডার কাধাই" , "আন্নাক্কিলি" , "আভারগাল" একজন নির্যাতিত স্ত্রী , "বিধি" , "মায়াঙ্গুগিরাল ওরু মাধু" , "সেন্টামিজ পাত্তু" এবং "আভাল" ভারুওয়ালার মতো চলচ্চিত্রে অভিনয় করেছিলেন এবংতেলুগু যেমন "গুপ্পেদু মনসুতে" তার অভিষেক ।
১৯৮০-এর দশকে, তিনি চরিত্রের ভূমিকা পালন করতে শুরু করেন, প্রায়শই মায়ের চরিত্রে অভিনয় করেন। "কোডি পারকুথু" , "উজাইপ্পালি" , "বাবার" মতো চলচ্চিত্রে একজন সিনিয়র অভিনেতা হিসেবে তার অভিনয় যা তিনি রজনীকান্তের মায়ের ভূমিকায় অভিনয় করেছিলেন ; এবং "ভিলেন" যেটিতে তিনি অজিত কুমারের শুভাকাঙ্ক্ষী চরিত্রে অভিনয় করেছিলেন। "ভারালারু" (২০০৬) ছিল তার শেষ ছবি।
হৃদরোগের জন্য চিকিৎসাধীন অবস্থায়, সুজাতা ৬ এপ্রিল ২০১১ সালে চেন্নাইতে হৃদযন্ত্রের ক্রিয়া বন্ধ হয়ে মারা যান।
সুজাতার কন্নড় চলচ্চিত্র
১) নান্না দেবরু - 1982
২) আকরোশা - 1983
৩) প্রেমা সাক্ষী - 1984
৪) কানুনিগে সাওয়াল - 1984
৫) রাউডি রাজা - 1984
৬) সুপার বয় (3D) - 1986
৭) বিডিসদা বান্ধা - 1989
৮) থুট্টা মুত্তা - 1998
৯) কিচ্ছা - 2003
1১০) নীলকান্ত - 2006
মেঘা গুপ্তা

মেঘা গুপ্তা হলেন একজন ভারতীয় টেলিভিশন অভিনেত্রী এবং মডেল। তিনি বেশ কয়েকটি টেলিভিশন ধারাবাহিকে উপস্থিত হয়েছেন; যার মধ্যে উল্লেখযোগ্য হলো: কাব্যঞ্জলি, কুমকুম, মমতা, সি.আই.ডি., এমটিভি বিগ এফ (২য় পর্ব), ম্যায় তেরি পারছাই হুঁ। তিনি নামান শর সাথে নাচ বালিয়ে ৪-এ প্রতিযোগিতা করেন এবং উক্ত প্রতিযোগিতায় তারা রানার্স-আপ হন। গুপ্তা ২০১৪ সালের আগস্টে ইয়ে হে আশিকি এবং পেয়ার তুনে কেয়া কিয়ার মতো নাটকে অভিনয় করেছেন।
গুপ্তা ২০১০ সালে ফেম সিনেমাসের মালিক আদিত্য শ্রফকে বিবাহ করেন, কিন্তু তাদের মধ্যে ২০১৪ সালে বিবাহ বিচ্ছেদ ঘটে। অতঃপর ২০১৬ সালে আগস্টে, তিনি এক থা রাজা এক থী রানীর অভিনেতা সিদ্ধান্ত কর্ণিকের সাথে বিবাহবন্ধনে আবদ্ধ হন।
থাকিন বা হিয়েন

থাকিন বা হিয়েন (১৯১৭ - ২০ নভেম্বর, ১৯৪৬) ছিলেন বর্মা কমিউনিস্ট পার্টির অন্যতম প্রতিষ্ঠাতা সদস্য ও সাম্যবাদী বিপ্লবী। তিনি ব্রিটিশ শাসিত বর্মার ট্রেড ইউনিয়ন আন্দোলনের প্রধান নেতা ছিলেন।
বা হিয়েনের পিতার নাম ছিল ইউ মিন এবং মাতা দাও উ। তিনি ইনোয়া শহরে জন্মগ্রহণ করেন। ১৯৩৫ সালে থাকিন বা হিয়েন সারা বর্মা ছাত্র সংসদের সভাপতি হন। রেঙ্গুনের নাগানি বুক ক্লাবের জন্যে মার্ক্সবাদী সাহিত্যের অনুবাদ করেছিলেন। বর্মার জাতীয়তাবাদী সংগঠন দোবামা এশিয়াওনে'র নেতা ছিলেন তিনি। থাকিন বা হিয়েন তেলের খনি শ্রমিকদের সংগঠন গড়ে তুলেছিলেন ইয়েনেঙ্গুয়াং শহরে। ১৯৩৯ সাল থেকে বর্মা কমিউনিস্ট পার্টির কেন্দ্রীয় কমিটিতে গুরুত্বপূর্ণ ভূমিকা রেখেছেন। তিনি ১৯৪০-৪২ সাল পর্যন্ত কারাবন্দী থাকেন। টাঙ্গু অঞ্চল ফ্যাসিবিরোধী বাহিনীর প্রধান হিসেবে কাজ করার সময় ১৯৪৫ সালে আত্মগোপনে চলে যান। সারা বর্মা ট্রেড ইউনিয়ন কংগ্রসে সংগঠন পূনর্গঠিত হলে তিনি হন তার প্রথম সভাপতি।
তিনি ২০ নভেম্বর, ১৯৪৬ সালে মান্দালয়ে হাসপাতালে মাত্র ৩০ বছর বয়েসে ম্যালেরিয়া আক্রান্ত হয়ে মারা যান।
শাহী ইমাম

শাহী ইমাম বলতে দিল্লী জামে মসজিদের ইমামগণকে বুঝানো হয়ে থাকে। মোগল সম্রাট শাহজাহান ১৬৪৪ সালে উক্ত মসজিদ নির্মাণ শুর করেন, দীর্ঘ ১২ বছর লাগে মসজিদটি বানাতে। সম্রাট শাহজাহান শাহী মসজিদের জন্য বুখারা নগরীর (বর্তমান উজবেকিস্থানের একটি শহর) সৈয়দ আব্দুল গফুর শাহ বুখারীকে নিয়ে আসেন ইমাম হিসেবে নিয়োগদান করার জন্য। সৈয়দ আব্দুল গফুর শাহ বুখারী দিল্লী জামে মসজিদেরর প্রথম ইমাম, তার ইমামতিতে ১৬৫৬ সালের ২৩শে জুলাই প্রথম নামায আদায় করা হয়। সম্রাট শাহজাহান তাকে শাহী ইমাম উপাধী প্রদান করেন এবং ইমামত-এ-উজমার উচ্চ পদে নিয়োগ প্রদান করেন। দিল্লী জামে মসজিদের বর্তমান ইমাম (২০১৭ সাল) প্রথম ইমামের বংশধর। মুসলিম বিশ্বে সাধারণত এভাবে ইমাম নিয়োগ দেয়া হয়না। কিন্তু সম্রাট শাহজাহানের কারণে ১৬৫৬ সালের পর থেকে এই রীতি শুধুমাত্র উক্ত মসজিদের জন্য আইনে পরিণত হয়েছে, যা দীর্ঘ মোগল সাম্রাজ্যকাল থেকে বর্তমান পর্যন্ত চলে এসেছে। শুধুমাত্র সৈয়দ আব্দুল গফুর শাহ বুখারীর বংশধর শাহী ইমাম হতে পারবেন।
দিল্লী জামে মসজিদের ইমামগণের নামঃ 
সৈয়দ শাবান বুখারী (আনুষ্ঠানিক পদবী "দস্তারবন্দী") হলেন ভবিষ্যত শাহী ইমাম। তিনি ২০১৪ সালের ২২ নভেম্বর নায়েবে ইমাম (ডেপুটি শাহী ইমাম) হিসেবে মনোনীত হন। তার পিতা ও বর্তমান সৈয়দ আহমেদ বুখারী যতদিন জীবিত থাকবেন বা সঠিক ভাবে দায়িত্ব পালন করতে পারবেন ততদিন পর্যন্ত সৈয়দ শাবান বুখারী ডেপুটি হিসেবে কাজ করতে করবেন। তারপর তাকে শাহী ইমাম হিসেবে নিয়োগ দেয় হবে। বর্তমান শাহী ইমামের পিতা সৈয়দ আব্দুল্লাহ বুখারী তার অসুস্থতার জন্য সকল দায়িত্ব তার পুত্রকে দিয়েছিলেন। তিনি ২০০৯ সালের ৮ জুলাই হৃদযন্ত্র বিকল হয়ে মারা যান।  তখন থেকে তার পুত্র সৈয়দ আহমেদ বুখারী শাহী ইমামের পদে নিযুক্ত আছেন।
আর্থার মেইলি

আর্থার আলফ্রেড মেইলি (; জন্ম: ৩ জানুয়ারি, ১৮৮৬ - মৃত্যু: ৩১ ডিসেম্বর, ১৯৬৭) নিউ সাউথ ওয়েলসের জেটল্যান্ড এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২০ থেকে ১৯২৬ সময়কালে অস্ট্রেলিয়ার পক্ষে ২১ টেস্টে অংশ নেয়ার সুযোগ ঘটে তার।
ঘরোয়া প্রথম-শ্রেণীর ক্রিকেটে ১৯১২ থেকে ১৯৩০ সময়কালে নিউ সাউথ ওয়েলসের প্রতিনিধিত্ব করেছেন আর্থার মেইলি। দলে তিনি মূলতঃ বোলার ছিলেন। ডানহাতে লেগ ব্রেক ও গুগলি বোলিংয়ের পাশাপাশি নিচেরসারিতে ডানহাতে ব্যাটিংয়ে পারদর্শীতা দেখিয়েছেন তিনি।
১৭ ডিসেম্বর, ১৯২০ তারিখে ইংল্যান্ডের বিপক্ষে তার টেস্ট অভিষেক হয়। একই দলের বিপক্ষে ১৪ আগস্ট, ১৯২৬ তারিখে সর্বশেষ টেস্টে অংশগ্রহণ করেন তিনি। সমগ্র খেলোয়াড়ী জীবনে ৯৯টি টেস্ট উইকেটের সন্ধান পেয়েছেন। তন্মধ্যে, ১৯২০-২১ মৌসুমের অ্যাশেজ সিরিজেই পেয়েছিলেন ৩৬ উইকেট। মেলবোর্নে অনুষ্ঠিত সিরিজের চতুর্থ টেস্টের দ্বিতীয় ইনিংসে ৯/১২১ নিয়ে নিজস্ব সেরা বোলিং নৈপুণ্য তুলে ধরেন। তার এ সাফল্যটি অদ্যাবধি যে-কোন অস্ট্রেলীয় বোলারের সেরা বোলিং পরিসংখ্যান হিসেবে টিকে রয়েছে।
১৯২৪-২৫ মৌসুমে ইংল্যান্ড দল অস্ট্রেলিয়ায় খেলতে আসে। সিডনিতে দশম উইকেট জুটিতে সফরকারী দলের বিপক্ষে জনি টেলরের সাথে রেকর্ডসংখ্যক রান তুলেন। ১১ জুলাই, ২০১৩ তারিখে ফিল হিউজ ও অ্যাস্টন অ্যাগার এ রেকর্ড ভাঙ্গার পূর্ব-পর্যন্ত অক্ষত ছিল।
১৯২১ সালের অ্যাশেজ সফরে চেল্টেনহামে অনুষ্ঠিত প্রথম-শ্রেণীর ক্রিকেটে অবিস্মরণীয় নৈপুণ্য প্রদর্শন করেন। গ্লুচেস্টারশায়ারের বিপক্ষে দ্বিতীয় ইনিংসে ৬৬ রানে সকল উইকেট লাভ করেন আর্থার মেইলি।
ঐ সাফল্যের বিপরীতে তিনি প্রথম-শ্রেণীর ক্রিকেটে সর্বাপেক্ষা ব্যয়বহুল বোলিং পরিসংখ্যান দাঁড় করানোর অধিকারী। ১৯২৬-২৭ মৌসুমে মেলবোর্নে নিউ সাউথ ওয়েলসের প্রতিনিধিত্ব করেন। প্রতিপক্ষ ভিক্টোরিয়া প্রথম-শ্রেণীর ক্রিকেটে সর্বাধিক ১১০৭ রানের রেকর্ড গড়ে। মেইলি আট-বলে গড়া ৬৪ ওভার বোলিং করে কোন মেইডেন লাভ করেননি। ইনিংসে তার বোলিং পরিসংখ্যান ছিল ৪/৩৬২।
শুরুরদিকে তিনি শ্রমিক হিসেবে কর্মজীবন অতিবাহিত করেন। পরবর্তীকালে প্রতিভাবান লেখক ও শিল্পী হিসেবে প্রতিষ্ঠা পান। ১৯২০ থেকে ১৯৫৩ সময়কালে তার সময়কালের ক্রিকেটারদের ঘিরে একগুচ্ছ কার্টুনের পুস্তিকা প্রকাশ করেন। ১৯৫৮ সালে আত্মজীবনীমূলক গ্রন্থ 'টেন ফর ৬৬ এন্ড অল দ্যাট' প্রকাশ করেন।
৩১ ডিসেম্বর, ১৯৬৭ তারিখে ৮১ বছর বয়সে নিউ সাউথ ওয়েলসের কিরাউই এলাকায় তার দেহাবসান ঘটে।
সৈয়দ আহমেদ বুখারী

সৈয়দ আহমেদ বুখারী দিল্লী জামে মসজিদের ১৩ তম শাহী ইমাম। তিনি প্রথম শাহী ইমাম সৈয়দ আব্দুল গফুর শাহ বুখারীর বংশধর।
সৈয়দ আহমেদ বুখারী তার বাবা সৈয়দ আবদুল্লাহ বুখারীর পর ২০০০ সালের ১৪ অক্টোবর দিল্লী জামে মসজিদের শাহী ইমাম হিসেবে নিয়োগ পান। ২২শে নভেম্বর ২০১৪ সালে তার পুত্র সৈয়দ শাবান বুখারী পরবর্তী শাহী হিসেবে আনুষ্ঠানিকভাবে মনোনীত হন, যদিও এখন পর্যন্ত সৈয়দ আহমেদ বুখারী উক্ত পদে বহাল আছেন।
২০১৪ সালে "টাইমস অফ ইন্ডিয়ার " একটি সাক্ষাৎকারে তিনি বলেন, "মোদি নিজেকে ১২৫ কোটি ভারতীয়দের জন্য নিজেকে প্রধানমন্ত্রী দাবি করেন, কিন্তু সুবিধামত ও ইচ্ছাকৃতভাবে তিনি মুসলিমদের এড়িয়ে গেছেন। তিনি দেখিয়ে দিয়েছেন যে তিনি আমাদের মত না। তিনি সেই ব্যক্তি যিনি আমাদের সম্প্রদায়ের কাছ থেকে দুরত্ব বজায় রেখেছেন, তাই আমিও উনার কাছ থেকে নিজেকে দূরে রাখতে পছন্দ করি।" 
২০০১ সালে সৈয়দ আহমেদ বুখারীর বিরুদ্ধে একটি ফৌজদারি মামলা দায়ের করা হয়। ঐ বছর ৩ সেপ্টেম্বর তারিখে লোদি কলোনীতে তার নেতৃত্বে একটি মিছিল পুলিশের সাথে সংঘর্ষে জড়িয়ে পড়ে এবং তাদের সিজিও কমপ্লেক্সের কাছ থেকে সরানোর চেষ্টা করা হয়। এরপর তার বিরুদ্ধে একেরপর এক মামলা করা হয়। কিন্তু সাম্প্রদায়িক উত্তেজনার কারণে পুলিশ তাকে আটক করতে ব্যর্থ হয়। ম্যাজিস্ট্রেট পরিলক্ষন করেন যে প্রচলিত আইন অনুযায়ী বুখারী একজন অপরাধী।
ক্যাম্প ডেভিড চুক্তি

ক্যাম্প ডেভিড চুক্তি ছিল মিশরের রাষ্ট্রপতি আনোয়ার সাদাত এবং ইসরায়েলের প্রধানমন্ত্রী মেনাখেম বেগিন স্বাক্ষরিত একজোড়া রাজনৈতিক চুক্তি। ১৯৭৮ সালের ১৭ সেপ্টেম্বরে মেরিল্যান্ডে মার্কিন যুক্তরাষ্ট্রের রাষ্ট্রপতির দেশ পশ্চাদপসরণ ক্যাম্প ডেভিডে বারো দিনের গোপন আলোচনার পরে এই চুক্তি হয়। দুটি ফ্রেমওয়ার্ক চুক্তি হোয়াইট হাউসে স্বাক্ষরিত হয়েছিল এবং প্রেসিডেন্ট জিমি কার্টার প্রত্যক্ষ করেছিলেন। এর মধ্যে দ্বিতীয় কাঠামো (মিশর ও ইজরায়েলের মধ্যে শান্তি চুক্তি রদ করার জন্য একটি কাঠামো) সরাসরি ১৯৭৯ সালের মিশর-ইজরায়েল শান্তি চুক্তির দিকে পরিচালিত করে।চুক্তির কারণে সাদাত ও বিগিন ১৯৭৮ সালের যৌথ নোবেল শান্তি পুরস্কার লাভ করেন। প্রথম কাঠামো (মধ্যপ্রাচ্যে শান্তির জন্য একটি কাঠামো), যা ফিলিস্তিনি অঞ্চলগুলির সাথে সম্পর্কিত ছিল, ফিলিস্তিনিদের অংশগ্রহণ ছাড়াই লেখা হয়েছিল এবং জাতিসংঘ দ্বারা নিন্দিত হয়েছিল।
ইসরায়েলের দখলকৃত সিনাই উপদ্বীপ মিশরকে ফিরিয়ে দিবে এবং এই এলাকায় স্বায়ত্তশাসনের ব্যবস্থা করা হবে। ইসরাইল সিনাই উপদ্বীপ মিশরকে ফিরিয়ে দিলেও অধিকৃত এলাকার স্বায়ত্তশাসন কখনো দেয়নি।
এই চুক্তির জন্য মিশরের প্রেসিডেন্ট আনোয়ার সাদাত এবং ইসরায়েলের প্রধানমন্ত্রী মেনাহেম বেগিন ১৯৭৮ সালে যৌথভাবে শান্তিতে নোবেল পুরস্কার পান। এ চুক্তির প্রতিক্রিয়ার ফলে তৎকালীন মিশরীয় প্রেসিডেন্ট আনোয়ার সাদাত পরবর্তী সময়ে আততায়ীর হামলায় হত্যাকাণ্ডের শিকার হয়েছিলেন বলে ধারণা করা হয়।
হিব্রু বর্ষপঞ্জি

হিব্রু বর্ষপঞ্জী বা ইহুদি বর্ষপঞ্জী হচ্ছে একটি সৌরচান্দ্রিক দিনপঞ্জি যা আজকের দিনে ইহুদি ধর্মীয় দিবস নির্ধারণে ব্যবহার করা হয়। এটা ইহুদিদের ছুটির দিন সহ অন্যান্য আনুষ্ঠানিক দিন নির্ধারণে ব্যবহার করা হয়। ইজরায়েলে এই বর্ষপঞ্জী ধর্মীয় কাজে, কৃষিকাজের সময় নির্ধারণে এবং প্রাত্যহিক জীবনে ব্যবহার করা হয় এবং এটি ইসরায়েলের জাতীয় বর্ষপঞ্জী। তবে শেষোক্ত কাজে গ্রেগরীয় বর্ষপঞ্জীর ব্যবহারই বেশি। 
বর্তমান হিব্রু ক্যালেন্ডার একাধিক বিবর্তনের মধ্য দিয়ে গেছে এবং এর উপর ব্যাবিলনীয় বর্ষপঞ্জির প্রভাব রয়েছে।
হিব্রু ক্যালেন্ডার অনুযায়ী ৫৭৭৮ সাল শুরু হয়েছে ২০ সেপ্টেম্বর ২০১৭ সালের সূর্যাস্তে এবং শেষ হবে ৯ সেপ্টেম্বর ২০১৮ সালের সূর্যাস্তে। 
ইহুদি দিনের নির্দিষ্ট কোন দৈর্ঘ্য নেই। ইহুদি দিনের দৈর্ঘ্য সূত্র হিসেবে জেনেসিসের প্রথম অধ্যায়ে সৃষ্টির বর্ণনায় বলা হয়েছে, <nowiki>"</nowiki>...সেখানে ছিলো সকাল এবং সেখানে ছিলো সন্ধ্যা.."। এই শাস্ত্রীয় তথ্যের রাব্বী অনুবাদ করা হয় যে হিব্রু ক্যালেন্ডারে দিন গণনা করা হয় সূর্যাস্ত থেকে পরদিন সূর্যাস্ত পর্যন্ত। হিজরী ক্যালেন্ডারের অনুরূপ। পৃথিবীর জনবহুল অংশে সাধারণত ২৪ ঘণ্টায় একদিন গণনা করা হয় কিন্তু বছরের ঋতুভেদে এটা কম বেশি হতে পারে। একটি দিন শেষ হয়ে আরেকটি দিন শুরু হয় যখন আকাশে তিন তারা দেখা দেয়। প্রকৃত সূর্যাস্ত এবং তিন তারা দেখা যাওয়ার মধ্যবর্তী সময়কে বলা হয় বেইন হাশমাশত। 
ইহুদিদের ক্যালেন্ডারে সময় হিসেবের জন্য কোন ঘড়ি নেই। তাই স্থানীয় ঘড়ির সময় ব্যবহার করা হয়। যদিও স্থানীয় ঘড়িতে সময় অঞ্চল, প্রমাণ সময় এবং দিবালোক সংরক্ষণ ইত্যাদি ব্যবহার করা হয়। ইহুদি ক্যালেন্ডারে এসবের কোন স্থান নেই। 
ইহুদিধর্মে একঘণ্টা হচ্ছে সূর্যোদয় থেকে সূর্যাস্তের বারো ভাগের এক ভাগ। তাই শীতকালের একঘণ্টা ৬০ মিনিটের কম হয় এবং গ্রীষ্মকালে ৬০ মিনিটেরও বেশি হয়। এই আনুপাতিক ঘণ্টা শাহ জমানিত নামে পরিচিত। এক ইহুদি ঘণ্টা ১০৮০ হালাকিম বা অংশে বিভক্ত। এক অংশ সমান ৩⅓ সেকেন্ড বা ১/১৮ মিনিট। হেলেকের পূর্বপুরুষ হচ্ছে একটি ছোট ব্যবলনীয় সময় যা বার্লিকর্ন নামে পরিচিত। দৈনন্দিন উদ্দেশ্যে এই হিসেব সাধারণত ব্যবহার করা হয় না।
ইহুদি ক্যালেন্ডারে সপ্তাহ শুরু হয় রবিবারে। সপ্তাহের প্রথম দিনের নাম ইয়ম রিশান। সপ্তাহ শেষ হয় শনিবারে। সপ্তম দিনের নাম সাবাথ। প্রতিটি হ্যালাচিক দিন শেষ হয় সূর্যাস্তের সাথে সাথে।
ময়মনিড মতানুসারে রাতের সূচনা হবে যখন আকাশে তিনটি মধ্যম আকারের তারা দৃষ্টিগোচর হয়। 
হিব্রু ক্যালেন্ডারে সাত দিন চক্রাকারে আবর্তিত হয়। এই সাতদিনের নাম সংখ্যাগত হিসেবে গণনা করা হয়।
সপ্তম দিনকে বলা হয় ইয়ম সাবাথ কোডেশ অর্থ পবিত্র বিশ্রাম দিবস।
ইহুদি ক্যালেন্ডার সৌরচান্দ্রিক ক্যালেন্ডার। এখানে মাসের হিসাব করা হয় চন্দ্রের হিসাবে কিন্তু বছরের হিসাব করা হয় সূর্যের হিসাবে। বারোটি চান্দ্র মাস নিয়ে একটি সৌর বর্ষ গঠিত হয়। প্রতিটি মাসের দৈর্ঘ্য ২৯ থেকে ত্রিশ দিনের মধ্যে। সৌর বছরের সংগে হিসাব ঠিক রাখতে একটি অতিরিক্ত মাস গণনা করা হয়। প্রতি উনিশ বছরে সাতবার এই মাস হিসাব করা হয়। নতুন চাঁদের সঙ্গে প্রতিটি ইহুদি মাস শুরু হয়। বছরের শেষ মাসের নাম আদার। ইহুদি অধিবর্ষে আদার মাসের পূর্বে এবং এগারোতম মাস শেভাতের শেষে একটি ত্রিশ দিনের মাস যোগ করা হয় যাকে বলা হয় আদার প্রথম। ওই বছর আদার মাসকে বলা হয় আদার দ্বিতীয়।
ফিশ মিউজিয়াম এন্ড বায়োডাইভার্সিটি সেন্টার

ফিশ মিউজিয়াম এন্ড বায়োডাইভার্সিটি সেন্টার (অর্থ: "মৎস জাদুঘর ও জীববৈচিত্র্য কেন্দ্র") বাংলাদেশ কৃষি বিশ্ববিদ্যালয়ের মৎস্যবিজ্ঞান অনুষদের আওতাধীন একটি যাদুঘর। স্টারলিং বিশ্ববিদ্যালয়ের সাথে অংশগ্রহণের মাধ্যমে এই যাদুঘরটি সহনশীল প্রজাতির মাছ চাষের লক্ষ্যে কাজ করে যাচ্ছে। বাংলাদেশের ২৬৫ প্রজাতির মাছের মধ্যে ২৩০ প্রজাতিকে এক স্থানে এক সাথে দেখার সুযোগ এখানে রয়েছে। এটি জনসাধারনের জন্য উন্মুক্ত।
সহজেই মাছের সঙ্গে পরিচিত হতে পারা, বিলুপ্ত এবং বিলুপ্তপ্রায় সব স্বাদু পানির ও সামুদ্রিক মাছ এবং জলজ প্রাণী সংরক্ষণের মাধ্যমে ভবিষ্যত গবেষণা কার্যক্রম এগিয়ে নেয়ার উদ্দেশ্যে এ জাদুঘরটি প্রতিষ্ঠা করা হয়েছে।
২০১০ সাল থেকে এটিকে সবার জন্য উন্মুক্ত করে দেয়া হয়েছে। এটি প্রতিষ্ঠায় বিশ্ববিদ্যালয়টির অধ্যাপক ড. মোস্তফা আলী রেজার অবদান লক্ষণীয়। তিনি ২০০০ সাল হতে নমুনা সংগ্রহের কাজে যুক্ত আছেন।
মোট ৫টি কক্ষ নিয়ে সাজানো এ জাদুঘরটির প্রথম কক্ষটির শিরোনাম ফ্রেশওয়াটার ডলফিন এন্ড ফিশ (মিঠাপানির ডলফিন ও মাছ), দ্বিতীয়টির এনসিয়েন্ট এন্ড মিডিয়া, তৃতীয়টির সিলোরিফরমিস বা বিড়াল জাতীয় মাছ, চতুর্থটির সিপ্রিনিফরমিস বা কার্প জাতীয় মাছ এবং পঞ্চমটির শিরোনাম পার্সিফরমিস বা কই জাতের মাছ। এছাড়াও জাদুঘরের করিডরে আছে আবহমানকাল ধরে এ দেশের জেলেদের ব্যবহার্য বিভিন্ন ধরনের মাছ ধরার উপকরণ আর দেশের মৎস্য ঐতিহ্যের ইতিহাস ও নিদর্শন।
মাছের নমুনাগুলি বিভিন্ন আকারের কাচের জারে ফরমালিনে ডুবিয়ে রাখা হয়েছে। প্রতিটি মাছের জার বরাবর ওপরে দেয়ালে সাঁটা পোস্টারে প্রদর্শন করা হয়েছে ঐ মাছেরই পরিপক্ব বয়সের আলোকচিত্রসহ প্রচলিত ও বৈজ্ঞানিক নাম এবং গুরুত্বপূর্ণ তথ্য। গবেষণা কর্মের সহায়তার জন্য বড় এবং ছোট দেশি প্রজাতির মাছের জন্য অ্যাকোয়ারয়াম, ক্রায়োজেনিক মাছের একটি জিন ব্যাংক এবং ডিএনএ সংগ্রহশালা করার পরিকল্পনা রয়েছে।
নাসিরুদ্দীন তুসী

মুহ়ম্মদ ইবনে মুহ়ম্মদ ইবনে আল-হ়াসান আত়-ত়ুসী (; ১৮ ফেব্রুয়ারি ১২০১ – ২৬ জুন ১২৭৪), যিনি নাসিরুদ্দীন তুসী () বা স্রেফ তুসী নামে অধিক পরিচিত, ছিলেন একজন পারসিক শিয়া মুসলিম বহুশাস্ত্রজ্ঞ, স্থপতি, দার্শনিক, চিকিৎসক, বিজ্ঞানী ও ধর্মতাত্ত্বিক। মধ্যযুগের অন্যতম শ্রেষ্ঠ মুসলিম বিজ্ঞানী তুসীকে প্রায়শই ত্রিকোণমিতির উদ্ভাবক হিসেবে গণ্য করা হয়। তিনিই প্রথম ত্রিকোণমিতিকে একটি স্বতন্ত্র গাণিতিক বিষয় হিসেবে প্রতিষ্ঠা করেন। মুসলিম মনীষী ইবনে খালদুন তাঁকে শ্রেষ্ঠ পারসিক পণ্ডিতদের অন্যতম হিসেবে বিবেচনা করতেন।
নাসির আল দীন তুসী জন্মগ্রহণ করেন ইরানের তুস নামক এলাকাতে ১২০১ সালে জন্মগ্রহণ করেন এবং ছোটবেলা থেকেই পড়াশোনা শুরু করেন। তিনি শিয়া পরিবারে জন্মগ্রহণ করেন এবং শৈশবেই তার বাবাকে হারান। হামাদান এবং তুস নামক নগরীতে তিনি কুরআন, হাদিস, যুক্তিবিদ্যা, দর্শন এবং গণিত পড়েন। তিনি কিশোরকালেই নিশাপুরে দর্শন এবং গণিত পড়া শুরু করেন। 
নাসির উদ্দিন তুসি প্রায় ৫৬টি বই লিখেন। এরমধ্যে শুধু জ্যামিতি, গোলাকার ত্রিকোণমিতি ও জ্যোতির্বিজ্ঞান সম্পর্কে মোট ষোলটি গ্রন্থ রচনা করেন। তিনি ত্রিকোণমিতিকে জ্যোতির্বিজ্ঞান হতে পৃথক করে সমতল এবং গোলাকৃৎ ত্রিকোণমিতি সম্পর্কে বর্ণনা করেন। গণিতশাস্ত্র প্রণীত তার গ্রন্থগুলোর মধ্যে মুতাওয়াসিতাত বাইনাল হান্দাসা ওয়াল হাইয়া (The Middle Books between Geometry and Astronomy), জামিউল হিসাব বিত তাখতে ওয়াত্বোরাব (Summary of the Whole of Computation with Table and Earth), কাওয়ায়েদুল হান্দাসা, তাহিরুল উসুল অন্যতম।
নাসির উদ্দিন তুসি তার সমস্ত প্রবন্ধ বা পুস্তিকা লিখেছিলেন আরবি ভাষায়। জ্ঞানের পরিধি ও গভীরতার দিক থেকে এই মহান মনীষীর জ্ঞানকে ইরানের মনীষী ইবনে সিনার সঙ্গে তুলনা করা হয়। এ দুজনের মধ্যে ইবনে সিনা চিকিৎসা শাস্ত্রে বেশি পারদর্শী ছিলেন। অন্যদিকে নাসির উদ্দিন তুসির দক্ষতা বেশি মাত্রায় প্রকাশিত হয়েছিল গণিতে। গণিতের নানা বিষয়ে বেশ কয়েকটি মূল্যবান বই লিখেছিলেন নাসির উদ্দিন তুসি।
জার্মান প্রাচ্যবিদ কার্ল ব্রোকেলম্যান মনে করেন নাসির উদ্দিন তুসি বড় ধরনের অবদান রেখেছেন গণিত ও জ্যোতির্বিদ্যায়। কার্ল ব্রোকেলম্যান তার বইয়ে এটাও উল্লেখ করেছেন যে, নাসির উদ্দিন তুসি বিজ্ঞান সম্পর্কিত অনেক বই অনুবাদ করেছিলেন এবং তিনিই প্রথমবারের মত ত্রিকোনমিতিকে একটি স্বতন্ত্র বিজ্ঞান হিসেবে স্বীকৃতি দেন। জ্যোতির্বিদ্যার ওপরও কয়েকটি মূল্যবান রচনা রেখে গেছেন ইরানের এই মনীষী। গণিত বিষয়ে নাসির উদ্দিন তুসির বইগুলো মুসলিম পণ্ডিত বা আলেমদের শিক্ষা-কারিকুলামে স্থান পেয়েছিল। নাসির উদ্দিন তুসির কোনো কোনো মূল্যবান বই অনুদিত হয়েছিল কয়েকটি বিদেশী ভাষায়। ফলে ইউরোপীয় বিজ্ঞানীরা উপকৃত হয়েছিলেন এইসব বই থেকে ।
মোহাম্মদ ফেরদাউস খান

মোহাম্মদ ফেরদাউস খান (২০ ডিসেম্বর ১৯১৯ - ৩০ মার্চ ২০১৬) ছিলেন একজন শিক্ষাবিদ, লেখক ও প্রশাসক। তিনি ঢাকা মাধ্যমিক ও উচ্চ মাধ্যমিক শিক্ষা বোর্ডের চেয়ারম্যানের দ্বায়িত্ব পালন করেছেন। তার রচিত গ্রন্থের সংখ্যা ৫০টি। তিনি পশ্চিমবঙ্গ আইন পরিষদের সাবেক সদস্য মোহাম্মদ আমানত খানের জ্যেষ্ঠ পুত্র। শিক্ষা ও গবেষণায় অবদানের জন্য তিনি ১৯৮০ সালে একুশে পদকে ভূষিত হন।
খান ১৯১৯ সালের ২০ ডিসেম্বর তদানীন্তন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) চট্টগ্রাম জেলার পাঠানটুলী গ্রামের সম্ভ্রান্ত খান পরিবারে জন্মগ্রহণ করেন। তার পিতা মোহাম্মদ আমানত খান ছিলেন তৎকালীন পশ্চিমবঙ্গ আইন পরিষদের সদস্য এবং চট্টগ্রাম বন্দর ট্রাস্টের প্রথম মুসলমান চেয়ারম্যান। তিনি তার পরিবারের জ্যেষ্ঠ সন্তান। ১৯৩৭ সালে তিনি স্টার মার্কসহ প্রথম বিভাগে মেট্রিকুলেশন পাস করেন। তিনি চট্টগ্রাম কলেজ থেকে প্রথম বিভাগে আইএসসি পাস করেন। পরবর্তীতে তিনি কলকাতা প্রেসিডেন্সি কলেজে ভর্তি হন এবং সেখান থেকে ১৯৪১ সালে বিএসসি সম্মান ডিগ্রি লাভ করেন। পরে তিনি ১৯৪৩ সালে ঢাকা বিশ্ববিদ্যালয় থেকে পদার্থ বিজ্ঞান বিষয়ে প্রথম শ্রেণিসহ এমএসসি ডিগ্রি লাভ করেন। সে সময় তাঁর সরাসরি শিক্ষক ছিলেন উপমহাদেশের প্রখ্যাত পদার্থবিজ্ঞানী প্রফেসর সত্যেন্দ্রনাথ বসু। ১৯৪৫ সালে তিনি বিএড পরীক্ষায় প্রথম শ্রেণিতে প্রথম হন। পরে তিনি উচ্চ শিক্ষার জন্য ইংল্যান্ড যান এবং লন্ডন ইনস্টিটিউট থেকে এমএ ইন এডুকেশন ডিগ্রি লাভ করেন।
১৯৪৪ সালে ঢাকা টিচার্স ট্রেনিং কলেজে বিজ্ঞানের শিক্ষক পদে যোগদানের মাধ্যমে ফেরদাউস খানের কর্মজীবন শুরু হয়। পরবর্তীতে তিনি চট্টগ্রাম কলেজেও শিক্ষকতা করেন। ১৯৬৫ সালের অক্টোবর থেকে ১৯৭২ সালের মার্চ পর্যন্ত তিনি ডিরেক্টর অব পাবলিক ইনস্ট্রাকশন (ডিপিআই) হিসেবে দ্বায়িত্ব পালন করেন। ১৯৮১ সালে ডিপিআই ঢাকা মাধ্যমিক ও উচ্চ মাধ্যমিক শিক্ষা বোর্ডে উন্নত করা হলে তিনি এর চেয়ারম্যান হিসেবে দ্বায়িত্ব পালন করেন। এছাড়া কর্মজীবনে তিনি বাংলাদেশ সরকারের অতিরিক্ত সচিব এবং স্বাধীনতা উত্তর বাংলাদেশের শিক্ষা কমিশন কুদরত-ই-খুদা শিক্ষা কমিশনের সদস্য হিসেবে দায়িত্ব পালন করেন।
খানের স্ত্রী খাতেমুন আরা বেগম একজন বিদুষী মহিলা। তাদের ৫ পুত্র ও ৪ কন্যা। সকলেই উচ্চ শিক্ষায় শিক্ষিত।
ফেরদাউস খান ২০১৬ সালের ৩০ মার্চ ঢাকার ইবনে সিনা হাসপাতালে বার্ধক্যজনিত কারণে মৃত্যুবরণ করেন।
তাজ ওয়েস্ট এন্ড বেঙ্গালুরু

তাজ ওয়েস্ট এন্ড হলো ভারতের বেঙ্গালুরু মহানগরীতে অবস্থিত মনোমুগ্ধকর একটি হোটেল৷ এটি বেঙ্গালুরুর এক ঐতিহ্যবাহী হোটেল। তাজ ওয়েস্ট এন্ড, তাজ হোটেল গোষ্ঠীর অংশী এবং এটি ব্যবসায় হোটেল বিভাগের অধীনে শ্রেণিবদ্ধ। ১৩৩ বছর পুরনো এই হোটেলটিকে বেঙ্গালুরুর প্রাচীনতম হোটেল বলে মনে করা হয়।
তাজ ওয়েস্ট এন্ড ১৮৮৭ সনে ব্রন্সন নামের এক ইংরেজ ভদ্রমহিলা ১০টি শয্যা নিয়ে একটি ছোট্ট বোর্ডিং আবাস চালু করেন এবং এটিই হয়ে দাঁড়ায় বেঙ্গালুরু শহরের সর্বপ্রথম হোটেল। হোটেলের জনপ্রিয়তা বাড়তে থাকলে, এটি আরো বড়োকরে রূপান্তরিত হয়। ১৯১২ সালে প্রতিষ্ঠানটির মালিকানা বদলে যায় এবং সেইসময় অনুসারে একটি মোটা অঙ্কের টাকা (৪০০০ টাকা) এর বিনিময় "স্পেনসার্স" এটিকে কিনে ফেলে। বহুদশক পর ১৯৮৪ সালে হোটেলটি আবার হাত বদলায় এবং এবারে বর্তমান মালিক অর্থাৎ তাজ গোষ্ঠী হোটেলটিকে কেনে।
আশিন ওয়েরাথু

ওয়েরাথু (; জন্ম: ১০ জুলাই, ১৯৬৮, কিউকে ম্যান্ডেলাই বিভাগ, বার্মা) একজন জাতীয়তাবাদী বার্মা বৌদ্ধ সন্ন্যাসী এবং বার্মার বিরোধী-মুসলিম আন্দোলনের আধ্যাত্মিক নেতা। তিনি তার ভাষণে মুসলমানদের নিপীড়নমূলক চক্রান্তের অভিযোগে অভিযুক্ত হন, যদিও তিনি একটি শান্তিপূর্ণ প্রচারক বলে দাবি করেন এবং সহিংসতা সমর্থন করেন না।
ওয়াইরাথু ১৯৬৮ সালে ম্যান্ডেলের কাছাকাছি জন্মগ্রহণ করেন। তিনি ১৪ বছর বয়সে একজন সন্ন্যাসী হয়ে বিদ্যালয়ে চলে যান। ২০০১ সালে, তিনি ৯৬৯ আন্দোলনে জড়িত হন। দুই বছর পরে, ২০০৩ সালে, তার ধর্মোপদেশের জন্য তাকে ২৫ বছর কারাগারে পাঠানো হয়েছিল, কিন্তু ২০১২ সালে অন্যান্য রাজনৈতিক বন্দীদের সাথে মুক্তি পায়। ২০১১ সালের সরকারি সংস্কারের ফলে, তিনি ইউটিউব এবং সোশ্যাল মিডিয়ার অন্যান্য ফর্মগুলিতে বিশেষভাবে সক্রিয় ছিলেন। 
বার্মার রোহিঙ্গা মুসলমানদের একটি তৃতীয় দেশে পাঠানোর জন্য রাষ্ট্রপতি থেইন সেইনের বিতর্কিত পরিকল্পনাকে উৎসাহিত করতে সেপ্টেম্বর ২০১২ সালে মান্দলেতে বৌদ্ধদের সমাবেশে ওয়াইরাথু নেতৃত্ব দেন। এক মাস পর রাখাইন রাজ্যে আরও সহিংসতা ছড়িয়ে পড়ে। ওয়াইরাথু দাবি করেন রাখাইনের বৌদ্ধ মিয়ানমারের কেন্দ্রীয় শহর মিকিট্লাতে সাম্প্রতিকতম সহিংসতার প্রতীক ছিল, যেখানে স্বর্ণের দোকানে একটি বিবাদ দ্রুত লুটপাট ও অগ্নিকুণ্ডের মধ্যে ছড়িয়ে পড়ে। শহরের বাইরে মঠ, দোকান এবং ঘর পুড়িয়ে দেয়া হলে ১৪ জনের বেশি মানুষ নিহত হয়। ৫ মার্চ বার্মার বৌদ্ধ সন্ন্যাসী, শিন থাউবিতা এবং একজন মুসলিম পুরুষ সহ কমপক্ষে দুইজন মানুষ মৈত্থিলারের মজুদ দ্বারা নির্যাতন ও নির্যাতন করে।
২০ জুন ২০১৩ তারিখে টাইম ম্যাগাজিনের প্রচ্ছদের স্ট্যাটাসে "বৌদ্ধ সন্ত্রাসের মুখ" শিরোনামে ওয়েরাথুকে উল্লেখ করা হয়েছে। "আপনি দয়া এবং ভালোবাসার সাথে পরিপূর্ণ হতে পারেন, কিন্তু আপনি পাগল কুকুরের পাশে ঘুমাতে পারবেন না," ওয়েরাথু বলেন, মুসলমানদের উল্লেখ করে "আমরা দুর্বল," তিনি বলেন, "আমাদের জমি মুসলিম হয়ে যাবে।" ইন্দোনেশিয়ার মুসলমানদের মধ্যে সহিংসতা ও আধিপত্য এবং ইন্দোনেশিয়াতে ইসলামের বিস্তারের উদাহরণ উল্লেখ করে, ওয়াইরাথু বার্মার অনুরূপ ভাগ্যের বিষয়ে উদ্বিগ্ন। ওয়াইরাথু দাবি করেন যে, তার নিবন্ধের সময় এই নিবন্ধে ভুলভাবে রিপোর্ট করার পর তার মুসলিম বিরোধীরা তাকে "বার্মিজ বিন লাদেন" বলে। তিনি বলেন যে তিনি "সহিংসতা ঘৃণা করেন" এবং "সন্ত্রাসবাদ বিরোধী"। উইরাথুও "জনসাধারণের রক্ষা" নামে ইংরেজি প্রতিরক্ষা লীগের উদাহরণ অনুসরণ করার জন্য প্রশংসা প্রকাশ করেছেন।
থেইন সেইনের বৌদ্ধ ধর্মের নৃশংসতার সময় এবং মিয়ানমারের মুসলিম বিরোধী সহিংসতা ঠেকাতে স্পষ্টভাষী ধর্মঘটকে দোষারোপ করে জাতীয় পুনর্মিলন প্রক্রিয়ার ক্ষতির অভিযোগ আনা হয়েছে। তাকে "বুদ্ধের পুত্র" হিসাবে বর্ণনা করে, রাষ্ট্রপতি ভিরথুকে "উত্তম ব্যক্তি" হিসেবে শান্তি প্রদানের জন্য সুরক্ষিত করেন। "টাইম ম্যাগাজিনের নিবন্ধটি বৌদ্ধ ধর্ম সম্পর্কে ভুল বোঝাবুঝি হতে পারে, যা সহস্রাব্দে বিদ্যমান এবং বেশিরভাগ বার্মা নাগরিকদের দ্বারা অনুসরণ করা হয়," থিন সেন বলেন। ডিভিবি সঙ্গে একটি সাক্ষাত্কারে, ওয়েরাথু একটি প্রশ্ন এবং উত্তর ফর্ম্যাটে তার মতামত উপস্থাপন করতে অস্বীকার করে একটি "গুরুতর মানবাধিকার লঙ্ঘন" সময় সময় অভিযুক্ত। "বিশ্বব্যাপী গণমাধ্যমের ওপর আধিপত্য বিস্তারের আগে আরব বিশ্বের গুজব শোনাবার আগে" তিনি বলেন, "কিন্তু এই সময় আমি নিজের জন্য এটা দেখেছি"। সম্প্রতি হিন্দুধর্মের সহিংসতায় জড়িয়ে পড়ার জন্য ওয়েরাথু খোলাখুলিভাবে দায়ী। ওয়েরাথু বলেন, বার্মার মুসলমানদের মধ্য প্রাচ্য বাহিনী দ্বারা অর্থায়ন করা হচ্ছে বলে বলা হচ্ছে, "স্থানীয় মুসলমানরা অশোধিত এবং অযাচিত কারণে চরমপন্থীরা বিষয় গুলি টানছে, তাদের আর্থিক, সামরিক ও কারিগরি শক্তি প্রদান করে"।
লিলি রেইনহার্ট

লিলি পওলিন রেইনহার্ট (জন্ম ১৩ সেপ্টেম্বর, ১৯৯৬) একজন মার্কিন অভিনেত্রী। তিনি মার্কিন চ্যানেল দ্য সিইউতে প্রচারিত টেলিভিশন ধারাবাহিক "রিভারডেল" এ বেটি কুপার চরিত্রে অভিনয় করার জন্য সবার কাছে পরিচিত।
রেইনহার্টের মার্কিন যুক্তরাষ্ট্রের ওহাইও রাজ্যের ক্লিভল্যান্ড শহরে জন্মগ্রহণ করেন এবং বেড়ে ওঠেন। মাত্র ১২ বছর বয়স থেকেই তিনি কমিউনিটি থিয়েটারে অভিনয় করে।
রেইনহার্ট মার্কিন রোমাঞ্চকর ধারাবাহিক "" অতিথি ভূমিকায় অভিনয় করেন এবং তাকে "দ্য গুড নেইবার", "মিস স্টিভেন্স", "ফরেবারস এন্ড", "গিবসনবুর্গ", "দ্য কিংস অব সামার", "নট ওয়েভিং বাট ড্রাউনিং", এবং "লিলিথ" নামক চলচ্চিত্র গুলোতে অভিনয় করতে দেখা যায়। 
২০১৬ সালের ৯ই ফেব্রুয়ারি, রেইনহার্ট মার্কিন টিভি চ্যানেল দ্য সিডব্রিউতে প্রচারিত কিশোর ধারাবাহিক "রিভারডেল" এ "মিষ্টি, অধ্যয়নশীল, পছন্দে আগ্রহী এবং উপকারী যার উপর তার দীর্ঘকালীন মনোযোগ রয়েছে, তার দীর্ঘসময়ের ভাল বন্ধু আর্চির সাথে বেটি কুপার চরিত্রে অভিনয় করেন এর পূর্বে রেইনহার্ট, মার্কিন টেলিভিশন চ্যানেল ফক্স এর হাস্যরস ধারাবাহিক "সার্ভাইবিং জ্যাক" এ ও কাজ করেছেন। 
২০১৭ সালের ১০ই ফেব্রুয়ারিতে ঘোষণা করা হয় ফরাসি অভিনেত্রী মেলানী লওরেন্ট এর পরিচালনায় আসন্ন চলচ্চিত্র "গালভেস্টন" এ অভিনয় করবেন, তার সাথে চলচ্চিত্রটিতে আরও অভিনয় করবেন মার্কিন অভিনেত্রী ইলি ফ্যানিং এবং জনপ্রিয় মার্কিন অভিনেতা বেন ফোস্টার।
গ্রে ব্যারন

গ্রে ব্যারন এর প্রসারিত অবস্থায় ডানার আকার ৬৫-৮৫ মিলিমিটার দৈর্ঘ্যের হয়।
ভারতে প্রাপ্ত গ্রে ব্যারন এর উপপ্রজাতি হল-
ভারত (সিকিম থেকে অরুণাচল প্রদেশ ও উত্তর পূর্ব ভারত) বাংলাদেশ, মায়ানমার এর বিভিন্ন অঞ্চলে দেখা যায়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
স্ত্রী-পুরুষ উভয় প্রকারেই সামনের ডানা শীর্ষভাগে (apex) ভীষণভাবে কাস্তের ন্যায় বাঁকানো (highly falcate)। পুরুষ নমুনার পিছনের ডানার টরনাস স্ত্রী অপেক্ষা অধিক উত্থিত (raised); টার্মেন গোলাকৃতি ও টরনাসের আগে অবতল (concave)। স্ত্রী নমুনায় পিছনের ডানা সমভাবে গোলাকৃতি।
ডানার উপরিতল : ডানার উপরিতল সবজে-বাদামি ও ছাইরঙা ধূসর আঁশে ছাওয়া।
সামনের ডানা: সামনের ডানায় চওড়া, বিকীর্ণ, ফ্যাকাশে ছাইরঙা একটি ডিসকাল বন্ধনী বর্তমান যেটি কোস্টা থেকে ডরসাম অবধি আড়াআড়িভাবে বিস্তৃত ও কোস্টার দিকে ঈষদ বাঁকানো। ডিসকাল বন্ধনীর বাইরের প্রান্ত অস্পষ্টভাবে কালচে আঁশে ছাওয়া। সেলের মধ্যে সরু সাদা-কালো দাগ দ্বারা আবৃত দুটি ইংরেজি B আকৃতির মতো গঠন চোখে পরে যা কমন ব্যারন-এর ক্ষেত্রেও দেখা যায়। স্ত্রী নমুনায় সেলের বাইরে ২ বা ৩ নং শিরামধ্য (inter-space) থেকে কোস্টা পর্যন্ত একটি সাদা সুস্পষ্ট ডিসকাল ছোপের ছোট সারি বিদ্যমান।
পিছনের ডানার উপরিতলে স্ত্রী-পুরুষ উভয় নমুনাতেই ডানার গোড়ার অংশে (base) সরু কালো দাগ দ্বারা আবৃত বিভিন্ন আকৃতির কতকগুলি ফ্যাকাশে ছোট ছোপ লক্ষ্য করা যায়। শীর্ষভাগ থেকে ডরসাম অবধি বক্রভাবে বিস্তৃত পোস্ট-ডিসকাল একসারি অস্পষ্ট কালচে বিন্দু দেখা যায়। ডরসাম কালচে বাদামি বা ঈষদ লালচে বাদামি ও রোঁয়াযুক্ত।
ডানার নিম্নতল : ডানার নিম্নতল ধূসরাভ সবুজ।
সামনের ডানায় সেল-এর দাগগুলি অনুরূপ। ডানার একদম শীর্ষবিন্দুর নিচে লম্বাটে, ছোট, ঈষদ সাদা ও অস্পষ্ট একটি ছোপ চোখে পড়ে। ডিসকাল, পোস্ট-ডিসকাল ও সাব-টার্মিনাল অংশ সরু ছোটছোট কালচে দাগে অস্পষ্টভাবে চিত্রিত।
পিছনের ডানার গোড়ার একটু বাইরের দিকে (sub -besal) সরু কালো দাগে ঘেরা কয়েকটি বিভিন্ন আকৃতির চিত্রিত গঠন দেখা যায়| পোস্ট-ডিসকাল কালো ক্ষুদ্র ছোপ বা বিন্দুর সারিটি ভীষণ অস্পষ্ট ও ডরসাম ধূসর সাদা।
শুঙ্গ ঈষদ বাদামি। মাথা, বক্ষদেশ (thorux) ও উদর উপরিতলে সবজে বাদামি ও নিম্নতলে ধূসর সাদা।
এই প্রজাতি দুর্লভ এবং খুব কম দর্শন মেলে। সে কারণে এদের অভ্যাস ও বসবাস বিষয়ক তথ্য কমই পাওয়া যায়। এরা দ্রুত উরানবিশিষ্ট। কম উচ্চতাসম্পন্ন বনাঞ্চলে এদের বিচরণ ও উড়ান চোখে পরে এবং মাটির উপর ভিজে ছোপে বসতে দেখা যায়।
অস্ট্রোভো, ক্রোয়েশিয়া

অস্ট্রোভো ক্রোয়েশিয়ার ভুকোভার-স্রিজিম বিভাগের মারকাসিকা পৌরসভার একটি গ্রাম।
ইলিমেন্টারি স্কুল মারকাসিকা'র শাখা স্কুল অস্ট্রোভোতে অবস্থিত। স্থানীয় স্কুলগুলোতে সার্বিয়ান ভাষায় পাঠদান করা হয়ে থাকে।
ক্রোয়েশিয়া যুদ্ধের সময় অস্ট্রোভো স্ব-ঘোষিত সার্ব রাজনৈতিক সত্ত্বা এসএও পূর্ব স্লোভোনিয়া, বারানজা এবং পশ্চিম সিরমিয়া-এর অধিনে ছিল। সংঘাতের শেষদিকে জাতিসংঘ মিশন এই এলাকাটিকে শান্তিপূর্ণভাবে ক্রোয়েশিয়ার পুনরায় ক্রোয়েশিয়ার অধিভুক্ত করে।
১৯৯১ সালের আদমশুমারী অনুযায়ী, গ্রামটির মোট অধিবাসীর ৮৫.১৮% সার্ব, ৭.৯১% ক্রোয়াট এবং ৪.২৯% হলেন যুগোস্লভিয়।
নিজামুল ইসলাম

শেখ নিজামুল ইসলাম একজন বাংলাদেশি চিকিৎসক ও সাবেক সংসদ সদস্য। ১৯৮৬ সালে তৃতীয় জাতীয় সংসদ নির্বাচনে আওয়ামী লীগের মনোনয়নে তিনি টাঙ্গাইল-১ আসন থেকে সংসদ সদস্য নির্বাচিত হন।
নিজামুল ১৯৭০ সালের জাতীয় ও প্রাদেশিক পরিষদের নির্বাচনে টাঙ্গাইল-১ আসন থেকে প্রাদেশিক পরিষদ সদস্য নির্বাচিত হন। বাংলাদেশের স্বাধীনতা যুদ্ধের সময় তিনি বিদেশ জনমত গঠনে গুরুত্বপূর্ণ ভূমিকা পালন করেন।
নিজামুল ইসলাম টাঙ্গাইল জেলার ধনবাড়ী উপজেলার বর্নিচন্দবাড়ী গ্রামে জন্মগ্রহণ করেন। দীর্ঘদিন তিনি মধুপুর থানা আওয়ামী লীগের সভাপতি হিসেবে দায়িত্ব পালন করেন।
ওলা ক্যাব

ওলা ক্যাব (OLΛ হিসাবে শৈলীকৃত) হলো "এএনআই টেকনোলজিস প্রাইভেট লিমিটেড" দ্বারা নির্মিত একটি ভারতীয় অনলাইন পরিবহন নেটওয়ার্ক কোম্পানী। ২০১৮ সালের সেপ্টেম্বরে ওলার মূল্যছিল প্রায় $৪ বিলিয়ন মার্কিন ডলার।
ওলা ক্যাব মুম্বাইয়ের অনলাইন ক্যাব সংগ্রাহক হিসেবে ৩ ডিসেম্বর ২০১০ খ্রিষ্টাব্দে প্রতিষ্ঠিত হয়েছিল এবং এখন সংস্থাটির সদরদপ্তর বেঙ্গালুরুতে অবস্থিত। ২০১৮ খ্রিষ্টাব্দের মধ্যে ১৬৯ টি শহর জুড়ে কোম্পানিটির ১০,০০,০০০ টিরও বেশি গাড়ির একটি নেটওয়ার্কে বিস্তৃত হয়েছে। নভেম্বর ২০১৪ খ্রিষ্টাব্দে ওলা বেঙ্গালুরুতে পরীক্ষামূলক ভিত্তিতে অটোরিকশা অন্তর্ভুক্ত করে অনলাইন পরিষেবায়। পরীক্ষামূলক পর্বের পর ওলা অটো ডিসেম্বর ২০১৪ খ্রিষ্টাব্দ থেকে দিল্লি, পুনে, চেন্নাই, হায়দ্রাবাদ এবং কলকাতা অন্যান্য শহরগুলিতে বিস্তৃত হয়েছে।
২০১৮ খ্রিষ্টাব্দের জানুয়ারিতে ওলা তার প্রথম বিদেশী বাজার অস্ট্রেলিয়া এবং সেপ্টেম্বর ২০১৮ খ্রিষ্টাব্দে নিউ জিল্যান্ডে অনলাইন গাড়ি পরিষেবায় যুক্ত হয়েছিল। এটি যুক্তরাজ্যেও উপস্থিত রয়েছে।
২০১৪ সালের মার্চে ওলা ক্যাব প্রায় ১,৩৯৪ কোটি মার্কিন ডলার (২০০ মিলিয়ন মার্কিন ডলার) এর দ্বারা বেঙ্গালুরু ভিত্তিক ট্যাক্সি পরিষেবা ট্যাক্সিফরসিওর অর্জন করেছিল। ২৫ জুন ২০১৫ সাল থেকে ওলা ব্যবহারকারীরা ওলা মোবাইল অ্যাপ্লিকেশনের মাধ্যমে টিএফএস ক্যাবগুলিতে প্রবেশ করে। ২০১৫ সালের নভেম্বরে ওলা একটি গোপন যোগফলের জন্য জিওট্যাগ, ট্রিপ প্ল্যানিং অ্যাপ্লিকেশন কোম্পানি অর্জন করেছিলেন।
২০১৭ সালের ডিসেম্বরে ওলা ভারতের ফুডপান্ডার ব্যবসাকে অধিগ্রহণ করেছিলেন। ২০১৮ সালের এপ্রিলে ওলা একটি পাবলিক ট্রান্সপোর্ট টিকিট অ্যাপ্লিকেশন রিড্লার (পূর্বে ট্রাফল)- এর সাথে তার দ্বিতীয় অধিগ্রহণ করে।
২০১৮ সালের ডিসেম্বর মাসে, ওলা স্কুটার ভাড়াদেওয়ার স্টার্টআপ সংস্থা ভোগোতে ১০০ মিলিয়ন ডলার বিনিয়োগ করেছিল। এই বছরের গোড়ার দিকে ওলা ভোগোতে ধারাবাহিক ভাবে অর্থ প্রদান করেছিল।
ওলা বিভিন্ন ধরনের সেবা প্রদান করে, যা অর্থনৈতিক থেকে শুরু করে বিলাসিতা ভ্রমণের পর্যন্ত। ক্যাবগুলি একটি মোবাইল অ্যাপের মাধ্যমে এবং তাদের ওয়েবসাইটের মাধ্যমে সংরক্ষিত থাকে এবং পরিষেবাটি ওলা অর্থের সাথে নগদ এবং নগদহীন অর্থ প্রদান উভয়ই গ্রহণ করে। এটি প্রতিদিন ১৫,০০,০০০ টির বেশি গড় বুকিংয়ের দাবি করে এবং ভারতে ৬০% বাজার সংস্থাটির অধিনে রয়েছে।
ফাহমী গোলন্দাজ বাবেল

ফাহমী গোলন্দাজ বাবেল (জন্ম: ৯ সেপ্টেম্বর ১৯৭৬) বাংলাদেশী রাজনীতিবিদ ও সাবেক সংসদ সদস্য। তিনি আওয়ামী লীগের প্রার্থী হিসেবে ময়মনসিংহ-১০ আসন থেকে একাধিকবার জাতীয় সংসদের সদস্য নির্বাচিত হয়েছিলেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।
ফাহমী গোলন্দাজ বাবেল ১৯৭৬ সালের ২৩শে জুন জেলার গফরগাঁও থানার বাগুয়া গ্রামে জন্মগ্রহণ করেন। তার পিতার নাম আলতাফ হোসেন গোলন্দাজ, মাতার নাম মাহফুজা আনাম গোলন্দাজ ও এক বোনের নাম আঞ্জুম গোলন্দাজ। আলতাফ হোসেন ৩ বার সংসদ সদস্য ও ১ বার উপজেলা চেয়ারম্যান ছিলেন। ফাহমী মাধ্যমিক পর্যন্ত লেখাপড়া করেছেন। 
ফাহমী গোলন্দাজ বাবেল ২০০৯ সালে উপজেলা পরিষদ নিবার্চনে গফরগাঁও উপজেলার উপজেলা চেয়ারম্যান নির্বাচিত হোন।
২০১৪ সালের দশম জাতীয় সংসদ নির্বাচনে বাংলাদেশ আওয়ামী লীগের মনোনীত প্রার্থী হয়ে অংশগ্রহণ করেন এবং ১,৮৫,০৭৮ ভোট পেয়ে খেলাফত মজলিসের নুরুল ইসলাম খানকে পরাজিত করে বিজয়ী হন। বিএনপি সহ বিরোধী দল সমূহ নির্বাচন বর্জন করায় আর কোন প্রার্থী ছিল না। দশম সংসদের মেয়াদে তিনি বস্ত্র ও পাট মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন।
৩০ এপ্রিল ২০১৬ সালে জেলা কাউন্সিল হলে ২০১৮ সালে ১৭ সেপ্টেম্বর বাংলাদেশ আওয়ামী লীগের ময়মনসিংহ জেলা শাখার কমিটি অনুমোদিত হলে বাবেল কার্যনির্বাহী কমিটির সদস্য পদ লাভ করেন। ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে তিনি পুনরায় আওয়ামী লীগের মনোনয়ন লাভ করেন এবং মহাজোটের প্রার্থী হয়ে নির্বাচনে অংশগ্রহণ করে ২,৮১,২৩০ ভোট পেয়ে ২য় বারের মত সংসদ সদস্য নির্বাচিত হয়েছেন।
২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।
ফাহমির বিরুদ্ধে ২০১০ সালের ২৪ জুন উপজেলা পল্লী উন্নয়ন বোর্ডের এক কর্মকর্তাকে মেরে দাঁত ভেঙে দেওয়ার অভিযোগ ওঠে। এই অভিযোগে সেই কর্মকর্তা গফরগাঁও থানায় মামলা করেন। তবে ফাহমি এই অভিযোগ মিথ্যা বলে দাবি করেন। এমপি নির্বাচিত হওয়ার পূর্বে গফরগাঁও উপজেলার চেয়ারম্যান থাকার সময় থেকেই ফাহমির বিরুদ্ধে ক্যাডার পালনের অভিযোগ আছে। তার ক্যাডারদের হাতে বিভিন্ন সময়ে রাজনৈতিক ব্যক্তি ও সাংবাদিককে লাঞ্ছিত করা ও হামলার অভিযোগ আছে। এছাড়া উপজেলা চেয়ারম্যান থাকাকালীন ময়মনসিংহ-১০ আসনের পূর্ববর্তী সাংসদ গিয়াস উদ্দিন তাকে হত্যার চেষ্টা চলছে জানিয়ে নিরাপত্তা চেয়ে স্বরাষ্ট্রমন্ত্রীর নিকট চিঠি দেন; যেখানে হত্যাচেষ্টার তত্ত্বাবধানকারী হিসেবে ফাহমি গোলন্দাজের নাম উল্লেখ করা হয়। ফাহমি গোলন্দাজ তার বোন আন্জুম গোলন্দাজের শ্বশুড়ের বারিধারাস্থ ডিপ্লোমেটিক এলাকায় সম্পত্তি অবৈধ দখলের চেষ্টায় নিয়ত ছিল। 
২০১৮ সালে ফাহমি গোলন্দাজ দ্বিতীয় দফায় এমপি নির্বাচিত হওয়ার পর থেকে বিভিন্ন সময়ে নিজ দলের ভিন্ন নেতার অনুসারী নেতা-কর্মী এবং তার বিরোধিতা করা ব্যক্তিদের ওপর হামলা ও এলাকাছাড়া করার অভিযোগ আছে তার বিরুদ্ধে।
আব্দুল মান্নান খান

আব্দুল মান্নান খান একজন বাংলাদেশি আইনজীবী ও সাবেক প্রতিমন্ত্রী। তিনি ঢাকা-১ আসন থেকে বাংলাদেশ আওয়ামী লীগের প্রার্থী হিসেবে ২০০৮-এর নির্বাচনে সংসদ সদস্য নির্বাচিত হন এবং গৃহায়ন ও গণপূর্ত মন্ত্রণালয়ের প্রতিমন্ত্রী হিসেবে দায়িত্ব পালন করেন। তিনি ২০২২ সাল পর্যন্ত আওয়ামী লীগের সভাপতিমণ্ডলীর সদস্য (সর্বোচ্চ নীতিনির্ধারণী কমিটি) হিসেবে দায়িত্ব পালন করেছেন। এরপূর্বে তিনি দলটির দপ্তর সম্পাদকের দায়িত্ব পালন করেন।
আব্দুল মান্নান ১৯৫২ সালের ৩০ জুন ঢাকা জেলার দোহার উপজেলার কাটাখালি গ্রামে জন্মগ্রহণ করেন। তার শিক্ষাগত যোগ্যতা এমএ(ডাবল) ও এলএলবি।
আব্দুল মান্নান ২০০৮ সালের নবম জাতীয় সংসদ নির্বাচনে প্রথমবারের মত আওয়ামী লীগের মনোনয়নে সংসদ সদস্য নির্বাচিত হন। এ নির্বাচনে আওয়ামী লীগ সরকার গঠন করার পর তিনি ২৪ জানুয়ারি ২০০৯ তারিখে গৃহায়ন ও গণপূর্ত মন্ত্রণালয়ের প্রতিমন্ত্রীর দায়িত্ব পান এবং ২১ নভেম্বর ২০১৩ তারিখ পর্যন্ত তিনি এ দায়িত্ব পালন করেন। ২০১৪ সালে দশম জাতীয় সংসদ নির্বাচনে একই আসন থেকে তিনি জাতীয় পার্টির প্রার্থী সালমা ইসলামের কাছে পরাজিত হন।
আব্দুল মান্নান খান ব্যক্তিগত জীবনে সৈয়দা হাসিনা সুলতানার সাথে বিবাহ বন্ধনে আবদ্ধ হন। ২০১৪ সালে দুর্নীতি দমন কমিশন অবৈধ সম্পদ অর্জনের অভিযোগে এই দম্পতির বিরুদ্ধে মামলা দায়ের করে।
লিঙ্কন মহাগির্জা

লিঙ্কন মহাগির্জা বা লিঙ্কন ক্যাথেড্রাল হলো ইংল্যান্ডের লিঙ্কন শহরে অবস্থিত একটি মহাগির্জা। এই গির্জার নির্মাণ শুরু হয় ১০৭২ সালে এবং মধ্যযুগীয় সময়ে পুরো পর্যায়ক্রমে বেশ কয়েকটি ধাপে অব্যাহত ছিল। এই গির্জাটি (১৩১১-১৫৪৮) সাল পর্যন্ত ২৮৮ বছর ধরে পৃথিবীর সর্বোচ্চ স্থাপনা ছিল। পরবর্তী ১৫৪৮ খ্রিষ্টাব্দে এর কেন্দ্রীয় গির্জাশিখরটি ভেঙ্গে যায় এবং তা আর পুনর্নির্মাণ করা হয়নি।
সেন্ট পলস এবং ইয়র্ক মিনস্টারের পরে প্রায় ৫০০০ বর্গ মিটার (৫৪,০০০ বর্গফুট) ব্রিটেনের (মেঝে এলাকায়) ক্যাথিড্রাল তৃতীয় বৃহত্তম। এটি অত্যন্ত স্থাপত্যিক পণ্ডিতদের দ্বারা গণ্য করা হয়; বিশিষ্ট ভিক্টোরিয়ান লেখক জন রুস্কিন ঘোষণা করেছিলেন: "আমি সবসময়ই ধরে রেখেছি যে লিঙ্কন এর ক্যাথিড্রালটি ব্রিটিশ দ্বীপপুঞ্জের স্থাপত্যের সবচেয়ে মূল্যবান টুকরা এবং আউট এবং প্রায় দুইটি অন্য ক্যাথেড্রালের কথা বলে। 
লিঙ্কনের প্রথম খ্রিস্টান ধর্মাধ্যক্ষ বা বিশপ রেমিগিয়াস ডি ফেকম্প ১০২৭ থেকে ১০২৯ সালের মধ্যে কিছু কিছু "ক্যাথিড্রাল" স্থানান্তরিত করেন। এই বিষয়ে জেমস এসএক্স লিখেছেন "রেমিগিয়াস ১০৭২ সালে তার ক্যাথিড্রালের ভিত্তি স্থাপন করেছিলেন এবং এটা সম্ভব যে তিনি নর্মান হয়েছিলেন নর্মান ময়মনসিংহকে ভবনটির তত্ত্বাবধান করার জন্য নিযুক্ত করেছিলেন যদিও তিনি মৃত্যুর আগে পুরোটা সম্পূর্ণ করতে পারেননি"। এর আগে বি উইঙ্কলস লিখেছেন "এটি সুপরিচিত যে রেমিগিয়াস লিঙ্কনের সেন্ট মেরি ম্যাগডালিনের প্যারিশ গির্জার অনুমোদন করেছিলেন যদিও এটি কোনটি তার দ্বারা ব্যবহৃত হয় তা তিনি জানেন না।"
৩১ জানুয়ারী ২০১৯ পর্যন্ত:
চঞ্চল চৌধুরী অভিনীত চলচ্চিত্রের তালিকা

চঞ্চল চৌধুরী একজন বাংলাদেশী অভিনেতা, মডেল, শিক্ষক ও গায়ক। ফরিদুর রহমানের "গ্রাস" নাটকের মাধ্যমে তার প্রথম টেলিভিশন নাটকে পদার্পণ হয়। খুব অল্প সময়ের মধ্যে দক্ষ অভিনেতা হিসেবে সুনাম অর্জন করা এই অভিনেতা পরবর্তীতে বেশকিছু ধারাবাহিক নাটকের পাশাপাশি অভিনয় করেন অনেকগুলো একপর্বের নাটকে। বর্তমান সময়ের সবচেয়ে জনপ্রিয় এবং ব্যস্ততম অভিনেতা হিসেবে বাংলাদেশের টিভি নাটক জগৎকে দিয়ে যাচ্ছেন একের পর এক দর্শকনন্দিত সব নাটক।
স্বর্ণ অশোক

স্বর্ণ অশোক একটি বহুবর্ষী বৃক্ষ বিশেষ। এর উদ্ভিদতাত্ত্বিক নাম "Saraca thaipingensis" "(সারাকা থাইপিংগেনসিস)"। গাছটি ফ্যাবেসি পরিবারের সদস্য।
১৮৯৭ সালে নাথানিয়েল ক্যান্টলি এর নামকরণ করেন।
ইন্দোনেশিয়ার জাভা, থাইল্যান্ড, মালয়েশিয়া ও মিয়ানমার প্রভৃতি দেশে স্বর্ণ অশোক সহজলভ্য। বাংলাদেশে এ গাছ খুব একটা দেখা যায় না। তবে ঢাকার গার্ডেনের সাইকি অংশে স্বর্ণ অশোক, রাজ অশোক ও কাউলি অশোক নামে তিন ধরনের অশোক গাছ রয়েছে।
এই গাছ ৭ থেকে ২০ মিটার পর্যন্ত লম্বা হয়। গাছের কান্ডের রং কালচে এবং প্রায় মসৃণ। পৌষ ও মাঘ মাসে ফুল ফোঁটে। রাতের বেলায় এ ফুল থেকে হালকা মিষ্টি গন্ধ ভেসে আসে। ফুল থেকে চ্যাপ্টা শিমের মতো ফল হয়। অন্যান্য অশোকের চেয়ে স্বর্ণ অশোকের পাতা কিছুটা বড়। পাতার রং সবুজ, তবে কচি পাতার রং তামাটে লাল।
বীজ থেকে চারা হয়। এছাড়া ডালে গুটি কলমের মাধ্যমেও চারা তৈরি করা যায়।
আবু ইউসুফ মোঃ খলিলুর রহমান

আবু ইউসুফ মোঃ খলিলুর রহমান হলেন একজন বাংলাদেশী রাজনীতিবিদ ও জয়পুরহাট-২ আসনের সাবেক সংসদ সদস্য। তিনি বাংলাদেশ জাতীয়তাবাদী দলের প্রার্থী হিসেবে এই আসন থেকে ১৯৯১, ফেব্রুয়ারি ১৯৯৬, জুন ১৯৯৬ ও ২০০১ সালের নির্বাচনে টানা চারবার সংসদ সদস্য নির্বাচিত হন। এছাড়া তিনি জাতীয় সংসদের সাবেক হুইপ।
খলিলুর রহমান ১৯৯১ সালে বাংলাদেশ জাতীয়তাবাদী দলের প্রার্থী হিসেবে জয়পুরহাট-২ আসনে পঞ্চম জাতীয় সংসদ নির্বাচনে অংশগ্রহণ করেন। ধানের শীষ প্রতীকে তিনি ৫৯,৬৯২ ভোট পেয়ে বিজয়ী হন। ১৯৯৬ সালের ফেব্রুয়ারি ও জুন দুটি নির্বাচনেও তিনি জয়ী হয়ে সংসদ সদস্য নির্বাচিত হন। ২০০১ সালে অনুষ্ঠিত অষ্টম জাতীয় সংসদ নির্বাচনে তিনি ১,১৩,২৯০ ভোট পেয়ে বিজয়ী হন। তত্ত্বাবধায়ক সরকারের সময়ে ২০০৭ সালে রহমান বিএনপি থেকে পদত্যাগ করেন এবং অলি আহমেদের নেতৃত্বে গঠিত এলডিপিতে যোগ দেন। ২০১৮ সালে একাদশ জাতীয় সংসদ নির্বাচনে তিনি পুনরায় বিএনপির প্রার্থী হিসেবে জয়পুরহাট-২ থেকে নির্বাচনে অংশগ্রহণ করেন।
পোজোলান

পোজোলান (), একটি কাঁচসম সিলিকাময় (সিলিকন ডাই-অক্সাইড) এবং অ্যালুমিনিয়াম অক্সাইড সমৃদ্ধ একটি বস্তু যা জল বা পানির উপস্থিতিতে ক্যালসিয়াম হাইড্রক্সাইডের সঙ্গে বিক্রিয়া করে ক্যালসিয়াম সিলিকেট উৎপন্ন করে যার কারণে এটি সিমেন্ট এর মতো জোড়া লাগানোর গুনাবলী প্রদর্শন করে। পোজোলান সাধারণত পোর্টল্যান্ড সিমেন্টের সাথে সিমেন্ট বিস্তারক রূপে মেশানো হয় যেন তা প্রাপ্ত কনক্রিটকে দীর্ঘ সময় শক্ত রাখে। ফ্লাই অ্যাশ বা ছাইয়ের পোজোলানিক ধর্ম আছে। চারকোল বা কয়লাকে দহন করলে যে ছাই পাওয়া যায় সে ছাইয়ের উপাদানগুলোর মধ্যে সিলিকন ডাই অক্সাইড বা সিলিকা, অ্যালুমিনিয়াম অক্সাইড ও ক্যালসিয়াম অক্সাইড অন্যতম। তাই ছাই পানি সহিত ক্যালসিয়াম হাইড্রোক্সাইডের সাথে বিক্রিয়া করে ক্যালসিয়াম সিলিকেট উৎপন্ন করে যা সিমেন্টধর্মী।
এন.কে. আলম চৌধুরী

নুর কুতুব আলম চৌধুরী হলেন একজন বাংলাদেশী আইনজীবী, রাজনীতিবিদ ও প্রাক্তন সংসদ সদস্য। চৌধুরী নীলফামারী জেলার ডিমলা উপজেলার বালাপাড়া ইউনিয়নের সুন্দরখাতা গ্রামে জন্মগ্রহণ করেন। তিনি তৎকালীন ঢাকা বিশ্ববিদ্যালয় অধিভুক্ত সেন্ট্রাল ল কলেজ থেকে এলএলবি ডিগ্রী অর্জন করেন। তিনি নীলফামারী জজকোর্টের একজন জেষ্ঠ আইনজীবী হিসেবে আইন পেশায় নিয়োজিত।
চৌধুরী ১৯৮৮ সালে ৪র্থ জাতীয় সংসদ নির্বাচনে জাতীয় পার্টির মনোনয়নে নীলফামারী-৩ আসন থেকে সংসদ সদস্য নির্বাচিত হন। ১৯৯১ সালের নির্বাচনে তিনি নীলফামারী-১ আসনের প্রতিদ্বন্দ্বিতা করেন কিন্তু আওয়ামী লীগের আবদুর রউফের নিকট পরাজিত হয়েছিলেন। ১৯৯৬ সালের জুনে অনুষ্ঠিত ৭ম জাতীয় সংসদ নির্বাচনে তিনি আবদুর রউফকে ১২,৫৬১ ভোটের ব্যবধানে পরাজিত করেন। ২০০১ সালে তিনি পরাজিত হয়েছিলেন।